text:
Ðe Wòsɔ Be Woade Ta Agu na Yesua?
Biblia Ƒe Nukpɔsusu
Ðe Wòsɔ Be Woade Ta Agu na Yesua?
LE ƑE alafawo me la, Kristodukɔa me tɔ geɖe de ta agu na Yesu Kristo abe Mawu Ŋusẽkatãtɔe wònye ene. Gake Yesu ŋutɔ ɖee fia be Yehowa Mawu koe wòle be woaɖo toe eye eya ɖeka ko woasubɔ. Le kpɔɖeŋu me, esime Abosam te Yesu kpɔ be wòade ta agu na ye la, egblɔ be: “[Yehowa], wò Mawu la, nade ta agu na, eye eya ɖeka ko nasubɔ.” (Mateo 4:10) Emegbe Yesu gblɔ na efe nusrɔ̃lawo be: “Migayɔ ame aɖeke be mia fofo le anyigba dzi o; elabena ame ɖekae nye mia fofo, eyae le dzifo.”—Mateo 23:9.
Yesu fo nu tso tadedeagu si tɔgbe wòle be amewo natsɔ na Mawu ŋu na Samaria-nyɔnu aɖe. Ele be woade ta agu le gbɔgbɔ kple nyatefe me. Le nyatefe me la, “Fofo la le amesiawo tɔgbe dim be woade ta agu na ye.” (Yohanes 4:23, 24, NW) Ẽ, ele be woatsɔ tadedeagu fe bubu na Mawu ɖeɖeko. Be woade ta agu na ame aɖe alo nu bubu ɖesiaɖe anye trɔ̃subɔsubɔ nuwɔna fomevi aɖe, eye wofo nu tsi tre ɖe eŋu le Hebri kple Hela Ŋɔŋlɔawo siaa me.—Mose II, 20:4, 5; Galatiatɔwo 5:19, 20.
Ke hã ame aɖe ahe nya be, ‘Gake ɖe Biblia megblɔ hã be míade ta agu na Yesu oa? Ðe Paulo megblɔ le Hebritɔwo 1:6, be: “Eye Mawu fe dɔlawo katã woade ta agu [na Yesu]” oa? Aleke míase ŋɔŋlɔ sia mee ne míetsɔe sɔ kple nusi Biblia gblɔ le trɔ̃subɔsubɔ ŋu?
Alesi Wofo Nu tso Tadedeagu Ŋui le Biblia Me
Gbã la, ele be míase tadedeagu si Paulo wɔnɛ le afisia la gɔme. Helagbe me nya si wòzãe nye pro·sky·neʹo. Unger’s Bible Dictionary gblɔ be nusi nya sia fia le nyagbɔgblɔa ŋutɔ nu enye be ‘woagbugbɔ ame fe asi wòanye bubudedeameŋu fe dzesi alo woawɔ amebubunu ɖe ame ŋu.’ An Expository Dictionary of New Testament Words, si W. E. Vine ŋlɔ, gblɔ be nya sia “fia bubudedeameŋu, ate ŋu anye amegbetɔ . . . loo alo Mawu ŋu.” Le Biblia fe ɣeyiɣiwo me la, zi geɖe la, pro·sky·neʹo fiana be woabɔbɔ ɖe ame aɖe si ŋu bubu le fe ŋkume ŋutɔŋutɔ.
De ŋugble tso lo si Yesu do le dɔla si nyi fe gbogbo le efe afetɔ ŋu eye mete ŋu xee o la ŋu kpɔ. Helagbe me nya sia tɔgbe aɖe dze le lododo sia me, eye esi wonɔ egɔme ɖem le Eŋlisigbe me King James Version me la, wogblɔ be “dɔla ma dze klo de ta agu [si nye pro·sky·neʹo fomevi aɖe] [na fia la], gblɔ bena, Afetɔ, gbɔ dzi blewu, eye maɖo wo katã tefe na wò.” (Mateo 18:26; míawoe te gbe ɖe edzi.) Trɔ̃subɔsubɔ nuwɔnae ŋutsu sia wɔa? Kura o! Ðeko wònɔ bubudedeameŋu nuwɔna aɖe si tɔgbe dze fia, si nye efe afetɔ kple amegã, la tsɔm nɛ.
Bubudedeameŋu nuwɔna mawo fomevi bɔ ɖe Ɣedzefedukɔwo me le Biblia fe ɣeyiɣiwo me. Yakob tsyɔ mo anyi zi adre esime wòdo go nɔviaŋutsu Esau. (Mose I, 33:3) Yosef nɔviŋutsuwo dze klo, alo bɔbɔ nɛ, tsɔ de bubu eŋu le bubutefe si wònɔ le Egipte-fiasã me ta. (Mose I, 42:6) Ŋugbledede tso nyatefenya siawo ŋu ana míase nusi dzɔ esime ɣletivimefakalaawo ke ɖe Yesu si nye ɖevi sue, amesi dzi wolɔ̃ ɖo be enye “Yudatɔwo fe fia, si wodzi” ŋu la gɔme nyuie wu. Abe alesi woɖe egɔme le Eʋegbe Biblia mee ene la, nuŋlɔɖia gblɔ na mí be “wodze klo de ta agu [pro·sky·neʹo] nɛ.”—Mateo 2:2, 11.
Eyata edze fã be nya pro·sky·neʹo si gɔme woɖe be “tadedeagu” le Biblia gɔmeɖeɖe aɖewo me la menye tadedeagunuwɔna si tɔgbe dze na Yehowa Mawu la koe wozãnɛ na o. Ate ŋu aku ɖe bubu kple asixɔxɔ dede ame bubuwo ŋu hã ŋuti. Esi wodze agbagba le Biblia gɔmeɖeɖe aɖewo me be woafo asa na nyaawo gɔmesese bubui la, woɖe nya pro·sky·neʹo gɔme le Hebritɔwo 1:6, be “nade bubu eŋu” (New Jerusalem Bible), “nado kɔkɔe” (The Complete Bible in Modern English), “nabɔbɔ nɛ” (Twentieth Century New Testament), alo “nawɔ bubudeameŋunu nɛ” (New World Translation).
Yesu Dze na Bubu
Ðe Yesu dze na bubudeameŋunu mawoa? Ðikeke mele eme o be edze nɛ! Apostolo Paulo ɖe nu me le agbalẽ si wòŋlɔ na Hebritɔwo me be esi wònye Yesue nye “nuwo katã fe domenyila” ta la, “ebɔbɔ nɔ anyi ɖe gãnyenye fe nuɖusi me le dzifo.” (Hebritɔwo 1:2-4) Eyata ele be “amesiwo le dzifo kple amesiwo le anyigba dzi kple amesiwo le anyigba te la, katã nadze klo le Yesu fe ŋkɔ la me, eye aɖe sia aɖe naʋu me bena, Yesu Kristo enye Afetɔ la hena Mawu Fofoa fe kafukafu.”—Filipitɔwo 2:10, 11.
Edze fã be etefe madidi o Kristo azã efe ɖofe kɔkɔ kple dziɖuŋusẽ gã si kpe ɖe eŋu la atsɔ atrɔ anyigba sia katã wòazu paradiso. Le Mawu fe mɔfiafia te la, awɔ Yesu fe tafevɔsa la fe asixɔxɔ ŋudɔ atsɔ aɖe blanuiléle, vevesese, kple konyifafa katã ɖa le xexeame na amesiwo bɔbɔ wo ɖokui ɖe efe dziɖuɖu dzɔdzɔe la te. Eyata ɖe medze be míade asixɔxɔ kple bubu eŋu ahaɖo toe oa?—Psalmo 2:12; Yesaya 9:5; Luka 23:43; Nyaɖeɖefia 21:3, 4.
‘Mawu si Biaa Ðokuitsɔtsɔna Blibo’
Ke hã Biblia ɖee fia kɔte be ele be míafe tadedeagu—le mawusubɔsubɔ fe bubu kple ɖokuitsɔtsɔna gome—nayi na Mawu ɖeɖe dzaa ko. Mose yɔe be enye ‘Mawu si biaa ɖokuitsɔtsɔna blibo.’ Eye Biblia xlɔ̃ nu mí be ‘míade ta agu na amesi wɔ dzifo kple anyigba kple atsiafu kple tsidzidziwo.’—Mose V, 4:24; Nyaɖeɖefia 14:7.
Eyata le nyatefe me la, Yesu le nɔfe vevi aɖe le tadedeagu vavãtɔ me, eye edze be míade asixɔxɔ kple bubu eŋu. (Korintotɔwo II, 1:20, 21; Timoteo I, 2:5) Eya koe nye mɔ ɖeka kolia si dzi míato ate ɖe Yehowa Mawu ŋu. (Yohanes 14:6) Eyata esɔ be Kristotɔ vavãwo nade ta agu na Yehowa Mawu, Ŋusẽkatãtɔ la, ko.


c: text/html

text:
13 Mina miafe nɔvilɔlɔ̃ nayi edzi ɖaa.+2 Migaŋlɔ amedzrowɔwɔ be o,+ elabena to esia me ame aɖewo wɔ amedzro na mawudɔlawo, evɔ woawo ŋutɔwo menya o.+3 Minɔ ŋku ɖom ame siwo le gaxɔ me la dzi+ abe ɖe miawo hã miele gaxɔ me kpli wo ene,+ kple ame siwo wole fu wɔmee, esi miawo ŋutɔwo hã miele ŋutilã me ta.*4 Mina bubu nanɔ srɔ̃ɖeɖe ŋu le amewo katã dome, eye woagafo ɖi srɔ̃ɖeba la o,+ elabena Mawu adrɔ̃ ʋɔnu ame siwo foa wo ɖokui ɖe gbɔdɔdɔ manɔsenu* me kple ahasiwɔlawo.+5 Mina miafe agbenɔnɔ navo tso galɔlɔ̃ me,+ eye nu siwo le mia si fifia la nadze mia ŋu.+ Elabena egblɔ be: “Nyemaɖe asi le ŋuwò akpɔ o, eye nyemagblẽ wò ɖi hã akpɔ o.”+6 Ale be dzi naɖo mía fo bliboe míagblɔ be: “Yehowa* ye nye nye kpeɖeŋutɔ; nyemavɔ̃ o. Nu kae amegbetɔ ate ŋu awɔm?”+7 Miɖo ŋku ame siwo le ŋgɔ xɔm le mia dome la dzi,+ ame siwo gblɔ Mawu fe nya la na mi, eye esi miele nu siwo do tso wofe agbenɔnɔ me ŋu bum la, misrɔ̃ wofe xɔse.+8 Ame si Yesu Kristo nye la kee wònye etsɔ kple egbe, yi ɖe mavɔmavɔ me.9 Migana nufiafia manyatalenu vovovowo nakplɔ mi atrae o, elabena enyo be woatsɔ amenuveve ali ke dzi la, ke menye nuɖuɖu,* siwo meɖea vi aɖeke na ame siwo tsɔe ɖo nɔfe vevitɔ la o.+10 Vɔsamlekpui aɖe le mía si, si ame siwo wɔa subɔsubɔdɔ kɔkɔe le agbadɔa me la mekpɔ mɔ aɖu edzi nu o.+11 Elabena wotɔa dzo nuvɔ̃vɔsalã siwo fe ʋu nunɔlagã la tsɔna yia kɔkɔefea la fe lã bliboa le asaɖa la godo.+12 Esia tae Yesu hã kpe fu le dua fe agbo la godo ɖo,+ ale be wòatsɔ eya ŋutɔ fe ʋu akɔ dukɔ la ŋu.+13 Eya ta mina míayi egbɔ le asaɖa la godo, ne woado ŋukpe mí abe ale si wodo ŋukpe eya hã ene,+14 elabena du aɖeke mele mía si le afi sia si anɔ anyi ɖaa o, ke boŋ míele esi gbɔna la dim vevie.+15 Mina míato eya amea dzi atsɔ kafukafuvɔsa anɔ Mawu nam ɣesiaɣi,+ si nye míafe nuyi+ si míetsɔ ʋua efe ŋkɔ me le dutofo la fe kutsetse.+16 Eye migaŋlɔ nyuiwɔwɔ kple nunana amewo hã be o,+ elabena nenem vɔsa siawo dzea Mawu ŋu ŋutɔ.+17 Miɖo to ame siwo le ŋgɔ xɔm le mia dome la,+ eye mibɔbɔ mia ɖokui na wo,+ elabena wole mia* ŋu dzɔm, abe ame siwo ana akɔnta ene,+ ne woawɔ esia kple dzidzɔ, eye menye kple hũɖeɖe o, elabena esia agblẽ nu le mia ŋu.18 Minɔ gbedodoɖa dzi ɖe mía ta, elabena míeka ɖe edzi be dzitsinya nyui le mía si, elabena míedina be míaɖi anukware le nuwo katã me.+19 Ke mele dzi dem fo na mi vevie be mianɔ gbe dom ɖa, ale be woaɖe asi le ŋunye na mi kpuie.20 Ŋutifafa fe Mawu, ame si fɔ alẽawo fe kplɔla gã,+ si nye mía Afetɔ Yesu, tso ame kukuwo dome hekpe ɖe nubabla mavɔ fe ʋu la ŋu la,21 natsɔ nu nyui sia nu nyui adzra mi ɖo, be miawɔ efe lɔlɔ̃nu, eye wòawɔ nu si dze eŋu la le mía me to Yesu Kristo dzi, ame si tɔ nanye ŋutikɔkɔe tso mavɔ me yi mavɔ me. Amen.22 Ke mele nu xlɔ̃m mi, nɔviwo, be mialɔ̃ faa axɔ dzidefonamenya sia, elabena le nyatefe me la, agbalẽ kpui aɖe koe meŋlɔ na mi.23 Medi be mianyae be woɖe asi le mía nɔvi Timoteo ŋu. Ne eva ɖo kaba la, nye kplii míava kpɔ mi ɖa.24 Mido gbe na ame siwo katã le ŋgɔ xɔm le mia dome kple ame kɔkɔewo katã nam. Ame siwo le Italia+ la do gbe na mi.25 Mawu fe amenuveve nanɔ kpli mi katã.
Etenuŋɔŋlɔ
^ Agate ŋu afia, “abe ɖe miawo ŋutɔwo hã miele fu kpem kpli wo ene.”

robotstxt: allowed

filter: keep


text:
Taɖodzinu si Le Amehehe Ŋu Gɔmesese
Taɖodzinu si Le Amehehe Ŋu Gɔmesese
NUKAE vaa susu me na wò ne wofo nu tso “amehehe” ŋu? Nyagɔmeɖegbalẽ aɖe ɖe amehehe me be enye “nuwɔna si me wokpɔa egbɔ be amewo wɔ ɖe se alo agbenɔnɔ fe dzidzenu aɖe dzi, hehea to na wo ne wogbe edziwɔwɔ.” Togbɔ be menye esia koe nye gɔmeɖeɖe si dzi woda asi ɖo o hã la, ame geɖe bua susu vɔ̃ ɖe nusianu si lɔ amehehe ɖe eme ŋu.
Ke hã Biblia ya fo nu tso amehehe ŋu le mɔ si to vovo nu. Fia nyanu Salomo ŋlɔ bena: “Vinye, megagbe Yehowa fe amehehe o, efe mokaname megaɖu dzi na wò o.” (Lododowo 3:11) Nya sia mefia amehehe gbadzaa aɖe ko o, ke boŋ efia “Yehowa fe amehehe,” si nye amehehe si wotu ɖe Mawu fe gɔmeɖose kɔkɔwo dzi. Amehehe sia tɔgbe koe tua ame ɖo le gbɔgbɔ me heɖea vi na ame—henyoa ame ŋu gɔ̃ hã. To vovo na esia la, amehehe si wotu ɖe amegbetɔwo fe nukpɔsusu dzi si tsi tre ɖe Yehowa fe dzidzenu kɔkɔwo ŋu la doa vlo ame eye wògblẽa nu le ame ŋu zi geɖe. Esia na míenya nusitae nukpɔsusu gbegblẽ le ame geɖe si ku ɖe amehehe ŋu.
Nukatae woxlɔ̃a nu mí be míaxɔ Yehowa fe amehehe? Le Ŋɔŋlɔawo me la, wofo nu tso Mawu fe amehehe ŋu be enye Mawu fe lɔlɔ̃ɖeɖefia efe nuwɔwɔ siwo nye amegbetɔwo. Eyata Salomo yi edzi gblɔ be: “Amesi Yehowa lɔ̃na la, eya wòhea to na abe vi, si gbɔ fofoa melɔ̃a nu le o ene.”—Lododowo 3:12.
Amehehe alo Tohehe—Kae?
Akpa vovovoe le amehehe si ŋu wofo nu tsoe le Biblia me la ŋu—mɔfiafia, nufiame, hehe, mokaname, ɖɔɖɔɖo, kple tohehe gɔ̃ hã. Ke hã le go siawo dometɔ ɖesiaɖe me la, lɔlɔ̃ mee Yehowa fe amehehe tsona, eye efe taɖodzinua enye be wòaɖe vi na exɔla. Yehowa fe amehehe mɔnu si wotsɔ ɖɔa ame ɖo la menyea esi wòwɔna ɖe tohehe koŋ ta gbeɖe o.
Gake to siwo Mawu hena na amewo zi geɖe la menyea esiwo wòwɔna kple susu be yeaɖɔ exɔla la ɖo alo afia nui o. Le kpɔɖeŋu me, tso gbesigbe Adam kple Xawa wɔ nuvɔ̃ ko la, wova te wofe tomaɖomaɖoa me tsonuwo ŋuti fu kpekpe. Yehowa nya wo tso Eden paradiso bɔa me, eye blibomademade, dɔléle, kple amegãkuku me tsonuwo te ŋusẽkpɔkpɔ ɖe wo dzi. Le anyinɔnɔ le vevesese me fe alafa geɖe megbe la, wotsrɔ̃ tegbetegbe. Esiawo katã nye Mawu fe tohehe, gake menye kple susu be wòaɖɔ wo ɖo o. Esi wònye Adam kple Xawa ɖo nuvɔ̃ wɔ eye wogbe dzimetɔtrɔ ta la, wogbɔ ɖɔɖɔɖo ŋu.
Yehowa fe tohehe ŋuti nuŋlɔɖi bubuwo lɔ Noa fe ŋkekea me Tɔɖɔɖɔ, Sodom kple Gomora tsɔtsrɔ̃, kpakple Egipte-ʋakɔawo tsɔtsrɔ̃ le Ƒudzĩa me ɖe eme. Yehowa mewɔ nusiawo be woanye mɔfiafia, nufiame, alo hehe na amesiwo dzi wodzɔ ɖo o. Apostolo Petro ŋlɔ ku ɖe Mawu fe tohehe siawo tɔgbe ŋu be: “Mekpɔ blema xexeme la fe nublanui o, negbe Noa, dzɔdzɔenyenye fe gbefãɖela la, hekpe ɖe ame adre bubuawo ŋu ko wòdzra ɖo, esime wòhe tɔɖɔɖɔ va ame mavɔ̃mawuwo fe xexeme dzi; eye wòna Sodom kple Gomora fe duwo zu afi, eye wòbu fɔ wo to wo tɔtrɔtsyɔanyi me, eye wòtsɔ wo ɖo kpɔɖeŋu na amesiwo ava nɔ agbe le mawumavɔ̃mavɔ̃ me.”—Petro II, 2:5, 6.
Gɔmesese ka nue tohehe siawo nye esiwo ‘wòtsɔ ɖo kpɔɖeŋu na amesiwo ava nɔ agbe le mawumavɔ̃mavɔ̃ me’ le? Le Paulo fe lɛta si wòŋlɔ na Tesalonikatɔwo me la, ehe susu yi míafe ŋkekea dzi tsɔ fia be enye ɣeyiɣi si me Mawu ato Via, Yesu Kristo, dzi abia “hlɔ̃ amesiwo menya Mawu o kple amesiwo meɖoa to . . . nyanyui la o.” Paulo gblɔ kpee be: “Amesiwo akpɔ fetu vɔ̃, si nye gbegblẽ mavɔmavɔ.” (Tesalonikatɔwo II, 1:8, 9) Eme kɔ fã be womeɖo tohehe sia be woafia nu alo aɖɔ amesiwo wohe toa na ɖo o. Gake ne Yehowa kpe esubɔlawo be wova xɔ amehehe la, menye tohehe si wonaa ame matrɔdzimewoe wòwɔnɛ o.
Edze fã be Biblia mefoa nu tso Yehowa ŋu be enye amesi hea to koŋ na ame o. Ke boŋ efoa nu tsoa eŋu zi geɖe be enye nufiala lɔ̃ame kple hehenala si gbɔa dzi ɖi. (Hiob 36:22; Psalmo 71:17; Yesaya 54:13) Ẽ, lɔlɔ̃ kple dzigbɔɖi kpena ɖe mawumehehe si wotsɔ ɖɔa ame ɖoe ŋu ɣesiaɣi. Ne Kristotɔwo se tameɖoɖo si le amehehe ŋu gɔme la, wote ŋu xɔnɛ alo nanɛ kple dzi nyui wu.
Dzila Lɔ̃amewo fe Amehehe
Le fomea me kple le Kristo-hamea me siaa la, ehiã be amesiame nase tameɖoɖo si le amehehe ŋu gɔme. Ele alea vevietɔ le amesiwo le ŋusẽ nɔfewo abe dzilawo ene gome. Lododowo 13:24 gblɔ be: “Amesi vea nu le efe amefoti gbɔ la, léa fu via; ke amesi lɔ̃nɛ la, tsona ɖe tohehe ŋu bla.”
Aleke wole be dzilawo nana hehee? Biblia ɖe eme be: “Mi fofowo la, migado dziku na mia viwo o, ke minyi wo le Afetɔ la fe hehe kple nuxɔxlɔ̃ la me.” (Efesotɔwo 6:4) Wogagblɔ nuxlɔ̃amenya sia alea: “Mi fofowo la, migado dziku na mia viwo, bene dzika nagatso wo fo o.”—Kolosetɔwo 3:21.
Dzila Kristotɔ siwo se tameɖoɖo si le amehehe ŋu gɔme la mawɔ nu le dzitsitsi me o. Woate ŋu azã gɔmeɖose si le Timoteo II, 2:24 atsɔ afia alesi wòle be dzilawo nana hehee. Paulo ŋlɔe be: “Ele na afetɔ la fe subɔla be, wòagawɔ dzre o, ke boŋ wòanye amesi nyoa dɔme na amewo katã, amesi tea ŋu fiaa nu.” Dzikudodo helĩhelĩ, ɣlidodo, amedzudzu kple gbɔɖiamenyawo mate ŋu anye amehehe si me lɔlɔ̃ le gbeɖe o, eye mesɔ be Kristotɔ nanɔ agbe nenema o.—Efesotɔwo 4:31; Kolosetɔwo 3:8.
Dzilawo fe ɖɔɖɔɖo lɔ nu geɖe ɖe eme wu tohehe nana enumake megbemakpɔmakpɔe. Ðevi akpa gãtɔ hiã nuxlɔ̃ame enuenu hafi woɖɔa wofe nukpɔsusu ɖo. Eyata ele be dzilawo nazã wofe ɣeyiɣi ɖe wo ŋu, agbɔ dzi ɖi na wo, ahabu alesi wonaa amehehe woe la ŋu vevie. Ele be wòanɔ susu me na wo be ɖee wòle be woahe ɖeviwo le “Afetɔ la fe hehe kple nuxɔxlɔ̃ la me.” Esia bia hehenana si xɔa fe geɖe.
Kristotɔ Alẽkplɔlawo Naa Hehe le Dzigbɔɖeanyi Me
Gɔmeɖose siawo kee kplɔa Kristotɔ hamemegãwo hã. Esi wonye alẽkplɔla lɔ̃amewo ta la, wodzea agbagba be yewoatu alẽha la ɖo to nufiame, mɔfiafia, kple mokaname nana me ne ehiã. Tameɖoɖo si tututu le amehehe ŋu nɔa susu me na wo ne wole esiawo wɔm. (Efesotɔwo 4:11, 12) Ne woɖo susu tohehe ko ŋu la, to koe woahe na nugbegblẽwɔla la ko evɔ. Amehehe si wotu ɖe Mawu fe gɔmeɖosewo dzi la lɔ nu geɖe ɖe eme wu. Lɔlɔ̃ si ʋãa hamemegãwo nana woyia dzi nɔa kpekpem ɖe nugbegblẽwɔla la ŋu. Esi wotsɔa ɖe le eme vevie ta la, wowɔa ɖoɖo ɖe dzidefoname kple hehe geɖe nana ŋu zi geɖe.
Le nuxlɔ̃menya si le Timoteo II, 2:25, 26 me nu la, ele na hamemegãwo be woafia nu “le dzigbɔɖeanyi me” ne wole nu wɔm ɖe amesiwo mexɔa amehehe enumake o ŋu hã. Mawunyakpukpuia yi edzi gblɔ tameɖoɖo si le amehehe ŋu be: “Ðewo Mawu ana dzimetɔtrɔ wo, bene woadze si nyatefe la, eye woaganyɔ̃ avo tso Abosam, si lé wo aboyo . . . fe mɔ̃ me mahĩ.”
Ɣeaɖewoɣi la, eva hiãna be woaɖe ame matrɔdzimewo le hamea me. (Timoteo I, 1:18-20) Ele be woabu afɔɖeɖe sesẽ sia gɔ̃ hã be enye amehehe, ke menye tohehe dzro ko o. Enuenu la, hamemegãwo dzea agbagba va srãa amesiwo woɖe le hamea me siwo meɖoe koŋ le nu gbegblẽ wɔm o la kpɔna. Le wofe sasrãkpɔ siawo me la, hamemegãwo wɔa nu le ɖekawɔwɔ me kple tameɖoɖo si le amehehe ŋu to afɔɖeɖe siwo wòle be amea nawɔ be wòatrɔ ava Kristo-hamea me la gbɔgblɔ nɛ me.
Yehowae Nye Ʋɔnudrɔ̃la Dzɔdzɔe La
Ele be dzilawo, Kristotɔ alẽkplɔlawo, kple ame bubu siwo wona ŋusẽe le Ŋɔŋlɔawo nu be woahe amewo la nabu agbanɔamedzi sia nya vevii. Mele be woadrɔ̃ ʋɔnu amewo le wofe nukpɔsusu nu be tɔtrɔ manya wɔ na wo o. Le susu sia ta, mele be wo hehe nanye hlɔ̃biabia alo ŋutasesẽ o.
Nyatefee, Biblia yɔ Yehowa be eyae nye amesi ahe to sesẽtɔ kple mamlɛtɔ na amewo. Le nyatefe me la, Ŋɔŋlɔawo gblɔ be “enye ŋɔdzinu, ne ame aɖe ge ɖe Mawu gbagbe la fe asi me.” (Hebritɔwo 10:31) Gake mele be ame aɖeke nate kpɔ be yeatsɔ ye ɖokui asɔ kple Yehowa le go sia alo bubu aɖeke me o. Eye mele be ame aɖeke nase le eɖokui me be enye ŋɔdzinu be woage ɖe dzila alo hamemegã aɖe fe asi me le hamea me o.
Ŋutete le Yehowa si be wòada asɔ nyuie ne ele hehe nam. Mele alea le amegbetɔwo gome o. Mawu te ŋu kpɔa ame fe dzime nyana nenye be amea gbɔ ɖɔɖɔɖowɔwɔ me si ta wòadze na tohehe mamlɛa mlɔeba. Gake amegbetɔwo ya mate ŋu awɔ nyametsotso ma o. Le susu ma ta la, ne ehiã be amesiwo le agbanɔamedzinɔfewo nana hehe aɖe la, ele be woawɔe ɣesiaɣi kple susu be woaɖɔ amea ɖo.
Yehowa fe Amehehe Xɔxɔ
Mí katã míehiã Yehowa fe amehehe. (Lododowo 8:33) Le nyatefe me la, ele be míadi amehehe si nɔ te ɖe Mawu fe Nya dzi vevie. Ne míele Mawu fe Nya srɔ̃m la, míate ŋu axɔ ɖɔɖɔɖo si tso Yehowa gbɔ tẽ le Ŋɔŋlɔawo me. (Timoteo II, 3:16, 17) Gake ɣeaɖewoɣi la, míaxɔ ɖɔɖɔɖo atso hati Kristotɔwo gbɔ. Susu si tae wole ɖɔɖɔɖo ma nam la gɔmesese nyuie akpe ɖe mía ŋu míalɔ̃ faa axɔe.
Apostolo Paulo lɔ̃ ɖe edzi be: “Ke le fifi ɣeyiɣi me la míebua tohehe katã dzidzɔe o, ke veve boŋ.” Egblɔ fu dzi be: “Gake emegbe la etsɔa dzɔdzɔenyenye fe ŋutifafakutsetse na amesiwo wòmã la.” (Hebritɔwo 12:11) Yehowa fe amehehe nye lɔlɔ̃ deto si le esi na mí la ɖeɖe fia. Ne míeɖale amehehe xɔm loo alo le enam o, mina tameɖoɖo si le mawumehehe ŋu nanɔ susu me na mí eye míawɔ ɖe Biblia fe aɖaŋuɖoɖo si me nunya le dzi be: “Lé amehehe ɖe asi sesĩe, megage le asiwò o, dzɔ eŋu, elabena wò agbee wònye.”—Lododowo 4:13.
[Nɔnɔmetata si le axa 21]
Nuvɔ̃wɔla matrɔdzimewo kpɔa Mawu fe ʋɔnudɔdrɔ̃ tohehe, ke menye efe amehehe si wòtsɔna ɖɔa ame ɖo o
[Nɔnɔmetata si le axa 22]
Esi lɔlɔ̃ ʋãa hamemegãwo ta la, wozãa ɣeyiɣi wɔa numekuku hekpena ɖe nugbegblẽwɔlawo ŋu
[Nɔnɔmetata si le axa 23]
Dzilawo tsɔa dzigbɔɖi kple lɔlɔ̃ hea amee “le Afetɔ la fe hehe kple nuxɔxlɔ̃ la me”


text:
Afikae Tsiawo Katã Yi?
Afikae Tsiawo Katã Yi?
Cherrapunji si le India, nye tefe siwo tsi dzana le wu le xexeame katã la dometɔ ɖeka. Tsi dzana ɖe afima fe togbɛ siwo le Himalaya-toawo ŋu la dzi wòɖoa milimeta 9,000 le tsidzadzadzidzenu me. Gake awɔ nuku na wò be tsiku ɖina le Cherrapunji hã.
ESI ati kple gbe si susɔ ɖe afima megade ha o ta, kaka tsia nadza ko emiena hã zi ɖeka. Tsiku ɖina le ɣleti eve siwo kplɔ tsidzaŋɔli gã la ɖo me. Ƒe aɖewoe nye sia si Robin Clarke gblɔ le efe agbalẽ si nye Water: International Crisis me be Cherrapunji nye “dzogbenyigba si dzi tsi dzana le wu le xexeame katã.” *
Le Cherrapunji fe anyigbe vie la, àkpɔ Bangladesh si nye bali me dukɔ si me tɔwo sɔ gbɔ la, eye afisiae tsidzaŋɔli fe tsi siwo tsana tso India kple Nepal togbɛ siwo dzi avewo vɔ le va tona kple du. Le fe aɖewo me la, tsiɖɔɖɔ xɔa Bangladesh fe memama eve le etɔ̃ me. Gake ne tsiɖɔɖɔa nya mie ko la, Ganges-tɔsisia hã miena ale gbegbe be megate ŋu sina nyuie o, si naa anyigba funa kplakplakpla. Bangladeshtɔ siwo wu miliɔn 100 kpea kuɖiɖi kple tsiɖɔɖɔ fu sia fe sia fe. Nusi gagblẽ nya la ɖe edzi enye be nudzodzoewutike si nye arsenic ge ɖe vudo me tsiwo me, si anya ade aɖi lãme na ame miliɔn geɖe xoxo.
Le Nukus, Uzbekistan, du si te ɖe Aral-fua gbɔ gome la, dze boŋue nye kuxia ke menye arsenic ye o. Nu ɣi suesue aɖe va le ɖetigblewo me xɔm si hea ɖetia fe tsitsi ɖe megbe. Dzea nyèna ɖe afisiwo tsi xa ɖo. Menye kuxi yeyee kuxi sia nye o. Le fe akpe ene siwo va yi me la, agbledede le Mesopotamia dzi ɖe kpɔtɔ le kuxi sia ke ta. Agbledede siwo me woɖea tsimɔwo tsɔ dea tsi nukuawoe evɔ tsiawo metsana dzona o la wɔe be dzea nyèna vaa dzi. Ehiã be woazã tsi gbogbo aɖe si me dze mele o hafi akpɔ nuku aɖe axa. Ke hã la, anyigba va kuna mlɔeba—le dzidzime siwo ava kplɔe ɖo me.
Afikae Tsiawo Katã Yina?
Dzɔgbevɔ̃etɔe la, tsidzadzaa fe akpa gãtɔ dzana trena ɖe enu akpa. Menye tsiɖɔɖɔ koe wòhena vɛ o ke enaa tsiawo sina yia atsiafu me enumake. Eye tsi dzana le tefe aɖewo fũ gake medzana boo le tefe bubuwo ya o. Wode dzesii be tsi dza le Cherrapunji wòɖo milimeta 26,000 le tsidzadzadzidzenu me le ɣleti 12 me kpɔ, gake fe gbogbo aɖe ate ŋu ava yi si tsi boo aɖeke madza le Atacama Dzogbenyigba si le Chile fe dziehe ya dzi o.
Gakpe ɖe eŋu la, ame akpa gãtɔ le xexeame fe afisiwo tsi mesɔ gbɔ ɖo o. Le kpɔɖeŋu me, ame ʋɛ aɖewo koe le Afrika kple Anyiehe Amerika fe tefe siwo tsi dzana le nyuie. Amazon-tɔsisi gã la kplɔa tsi siwo dzana le fe ɖeka me fe alafa memama 15 yia Atlantik-fu gã la me, gake esi ame ʋɛ aɖewo koe le afima ta la, tsi sue aɖe ŋutɔ ŋudɔ koe wowɔna. Gake amesiwo ade miliɔn 60 ye le Egipte afisi tsi mete ŋu dzana le tututu o, eye Nil-tɔsisi si le miemiem la mee wokpɔa wofe tsi ɖesiaɖe kloe tsonɛ.
Ƒe aɖewoe nye esi va yi la, vovototo sia menye kuxi boo aɖeke o. Akɔntabubu aɖe fia be le fe 1950 me la nuto aɖeke mekpe tsikuɖiɖi fe fu le xexeame ale o. Gake tsi fe anyinɔɣi ma nu va yi. Le Dziehe Afrika kple Titina Asia fe kuɖiɖinyigbawo dzi la, tsi si li hena ame ɖeka ɖesiaɖe fe zazã la dzi ɖe kpɔtɔ zi gbɔ zi ewo wu alesi wònɔ le fe 1950 me.
Tsɔ kpe ɖe amewo fe agbɔsɔsɔ si le dzidzim ɖe edzi kple tsimadzamadza nyuie le tefe siwo amewo sɔ gbɔ ɖo ŋu la, nu bubuwo hã he tsi fe veve vɛ. Ŋgɔyidɔwo kple dzidzedzekpɔkpɔ kple tsi fe anyinɔnɔe zɔna le xexeame egbea.
Tsi fe Hiahiã la Le Dzidzim Ðe Edzi
Ne èle dukɔ si de ŋgɔ me la, ɖikeke mele eme o be àde dzesii be adzɔnuwɔfewo bɔna ɖe tɔsisi gãwo to. Nusitae la me kɔ. Adzɔnuwɔfewo hiã tsi be woatsɔ awɔ nu ɖesiaɖe kloe, tso kɔmpiuta dzi va ɖo gavi siwo wotsɔa léa pepae dzi. Nuɖuɖudɔwɔfewo hã zãa tsi geɖe ŋutɔ. Elektrikŋusẽdɔwɔfewo hiã tsi gbogbo aɖe, esia nana be wotua wo ɖe ta alo tɔsisiwo to.
Tsi si hiãna le agbledenyawo me ya wu gbɔgblɔ. Tsi si dzana le tefe geɖewo le ʋɛ ale gbegbe be esi womate ŋu aɖo ŋu ɖe eŋu o ta la, edze abe tsidede nukuwo koe nye mɔ si dzi woato akpɔ xexeame fe dɔwuamekuxia gbɔ ene. Le tsidede nukuwo ta la, wova zãa xexeame fe tsi nyuiwo fe akpa gãtɔ le agbledede me.
Gakpe ɖe eŋu la, afemetsi zazã hã le dzidzim ɖe edzi. Le fe 1990-awo me la, ehiã be woakpɔ dugãmetɔ yeye miliɔn 900 siwo dzi ɖe edzi nukutɔe la fe dzadzɛnyenyenyawo gbɔ eye wohiã tsi nyui hã. Tefe siwo wokpɔa tsi tsonɛ tsã abe tɔsisiwo kple vudowo me ene megale dugãmenɔlawo sum o. Le kpɔɖeŋu me, ele na Mexico City be wòahe tsi tso didife si ade kilometa 125 to togbaka siwo kɔkɔ meta 1,200 wu bali si me dua le la tamee. Dieter Kraemer gblɔ le nɔnɔmea ŋu esi wònɔ nya ta kam le Water: The Life-Giving Source me be “ɖeko wòɖi bosrã; esi dugã la le efe abɔ didim be yeakpɔ tsi.”
Eyata mɔɖaŋudɔwɔfewo, agbledelawo kple dugãmetɔwo le tsi dim kple ŋkubiã. Wokpɔ wo dometɔ geɖewo fe kuxia gbɔ sẽ gbɔ—to tsi si anyigba la dzra ɖo—tometsiwo dudu me. Tometsiwo nye anyigba la fe tsi nyui dzɔtsofe veviwo dometɔ ɖeka. Gake womeli ɖaa o. Tsitefe mawo le ko abe ga si le gadzraɖofe ene. Màte ŋu ayi edzi anɔ eɖem le esime wònye ga sue aɖe koe nèdena eme o. Gbeɖeka, akɔntawɔgbe aɖo.
Tometsi Zazã ɖe Mɔ Nyui Kple Gbegblẽa Nu
Tometsie míeduna le vudowo me. Dukɔ Ƒofuawo fe Ðeviwo Ŋu Nyagbɔkpɔha fe nyatakaka si dze le Groundwater: The Invisible and Endangered Resource fe akɔntabubu me ɖee fia be afisiae tsi siwo wozãna le afeme kple esi wozãna le tsidede agblemenukuwo me fe afã tsona. Esi tometsi mete ŋu foa ɖi dea tsidzadza nu o ta la, enyea tsinono na dugã kple kɔfe me tɔwo siaa. Ne wodu tometsi sia ɖe ɖoɖo nu la, ekema anɔ anyi ɖaa, elabena tsidzadza siwo miena la gava ɖoa tsi sia tefe. Gake fe bla nanewoe nye sia la, amegbetɔ du tsi siwo sɔ gbɔ wu esi tefe dzɔdzɔme ate ŋu aɖo.
Ena be tometsi va le to yim ʋĩ ale gbegbe be tsia dudu xɔa ga geɖe loo alo egbɔ menya ɖona bɔbɔe o. Ne vudowo mie la, gakuxiwo kple dzɔdzɔmefɔkue dzɔna. Afɔku sia te dzɔdzɔ le India xoxo. Esi ame geɖe siwo ade biliɔn ɖeka siwo le China kple India fe agbledenyawo nɔa te ɖe tometsi dzi ta la, nya la ɖu ta ŋutɔ.
Alesi wole ɖi fom tsi hã ganye nusi na tometsi gale vɔvɔm ɖe edzi. Anyigbanyronu siwo wozãna le agbledede me, amegbetɔ kple lãwo fe gbeɖuɖɔ, kpakple mɔ̃ɖaŋudɔwɔfe fe aɖitikewo va gena ɖe tometsiwo me. Xexeame fe Yamenutomeŋutinusɔsrɔ̃ Habɔbɔ fe nyatakaka aɖe gblɔ be: “Ne tometsi nya fo ɖi ko la, asitɔtrɔ le eŋu xɔa ɣeyiɣi kple ga geɖe, eye ɖewohĩ asi manya trɔ le eŋu gɔ̃ hã o. Woyɔ aɖinuwo fe tomeyiyi ʋɛʋɛʋɛ la be ‘atikevɔ̃ɖibɔmb si woɖo be woada le ɣeyiɣi dzi.’ Enye ŋɔdzidonu na amegbetɔfomea.”
Nusi va dzɔna mlɔeba enye be tsi si wohe tso tome la va gblẽa anyigba siwo woɖo be wòade tsii. Dze va xɔ dukɔ siwo me ku ɖina le vie kple esiwo me wòɖina le vevie fe anyigba siwo wodea tsii. Nu gblẽ le India kple United States—dukɔ siwo me wodea nuɖuɖugble le wu—fe anyigba alafa memama 25 ŋu vevie.
Ne Mègblẽ Edome o la, Mahiã Wò O
Togbɔ be kuxi siawo katã li hã la, nɔnɔmeawo mavloe nenema gbegbe ne ɖe wowɔa tsi ŋudɔ nyuie o. Zi geɖe la, tsidedenumɔnu manyomanyowo gblẽa tsi fe alafa memama 60 hafi wòɖoa nukuwo gbɔ. Asitɔtrɔ le kuxia ŋu—to mɔ̃ɖaŋununya siwo li zazã me—ate ŋu aɖe tsi siwo mɔ̃ɖaŋudɔwɔfewo zãna fe afã dzi akpɔtɔ. Woate ŋu aɖe tsi siwo dugã metɔwo zãna fe alafa memama 30 dzi akpɔtɔ ne wodzra pɔmpi siwo gbãna la ɖo kaba kura gɔ̃ hã.
Ne woaxe mɔ na tsi dome gbegblẽ la, ehiã be esia wɔwɔ natso ame fe dzime eye ewɔwɔmɔnu hã nanɔ anyi. Ðe susu nyuiwo li si ta míaxɔe ase be tsi si le míafe xexeame asusɔ ɖi na dzidzime siwo gbɔna le etsɔme laa? Míafe nyati mamlɛa aɖo nyabiabia sia ŋu.
[Etenuŋɔŋlɔ]
^ mm. 3 Kpɔ nyati si nye “Cherrapunji—Anyigba fe Tefe Siwo Tsi Dzana le Wu Dometɔ Ðeka,” le May 8, 2001, Eŋlisigbe me Nyɔ! me.
[Aɖaka/Nɔnɔmetata si le axa 23]
TSI HIÃ HAFI NUWO NATE ŊU AYI EDZI LE XEXEAME
Mɔ̃ɖaŋuwɔmɔnuwo katã kloe zãa tsi gbogbo aɖe.
▪ Gakpo tɔn ɖeka wɔwɔ ate ŋu axɔ tsi tɔn 280.
▪ Pepa kilogram 1 wɔwɔ ate ŋu axɔ tsi kilogram 700 (ne adzɔnuwɔfea megagbugbɔ trɔ asi le tsia ŋu zã o).
▪ United States ʋuwɔla zãa tsi fe kpekpeme si wu ʋua ŋutɔ tɔ zi gbɔ zi 50 le ewɔwɔ me.
Lãnyinyi hã ate ŋu awɔ tsi gbogbo aɖe ŋudɔ, vevietɔ ne wole lãwo nyim le xexeame fe tefe siwo tsi medzana le tututu o.
▪ Asitɔtrɔ le nyi siwo wonyina le California ŋu kaka woakpɔ lã kilogram ɖeka le eme biaa tsi lita 20,500.
▪ Koklo ɖeka dzadzraɖo ade nufamɔ̃ me te ŋu xɔa tsi lita 26 ya teti.
[Akɔntabubu/Nɔnɔmetata siwo le axa 24]
(Edze nyuie le agbalẽa ŋutɔ me)
AFIKAE WOZÃA TSIAWO LE?
Afeme 10%
Adzɔnuwɔfewo 25%
Agbledede 65%
[Nɔnɔmetata siwo le axa 25]
Pɔmpi gbagbã siwo womedzra ɖo o naa tsi gbogbo aɖe gblẽna
[Afi Si Míexɔ Mɔɖeɖe Tso]
AP Photo/Richard Drew


text:
Srɔ̃ŋutsuwo
—Miwɔ Nu Ðe Mia Srɔ̃wo Ŋu Nyuie
ALEKE wòle be srɔ̃ŋutsu nawɔ nu ɖe srɔ̃a ŋui? Tso ɖevime ke la, ame geɖe xɔe se be srɔ̃ŋutsu fe agbanɔamedzi vevitɔe nye be wòakpɔ efe fomea fe ganyawo gbɔ. Ke hã, togbɔ be nu geɖe sua srɔ̃nyɔnu aɖewo si hã, womekpɔa dzidzɔ o, eye ɖewo gɔ̃ hã tsia dzodzodzoe. Le kpɔɖeŋu me, Rosa, si nye Spaintɔ la gblɔ tso srɔ̃a ŋu be, “Ne míele amewo dome la, wosusuna be ame nyui aɖee srɔ̃nye nye, gake mewɔa nu ɖe ŋunye nyuie le afe me o.” Joy, si tso Nigeria la gblɔ be, “Ne mía kple srɔ̃nye fe susu mewɔ ɖeka le nane me o la, egblɔna be, ‘Ele be nàwɔ nu sia nu si megblɔ elabena srɔ̃wòe menye.’”
Aleke srɔ̃ŋutsu ate ŋu awɔ efe tanyenyea ŋu dɔ le lɔlɔ̃ me? Nu kawoe srɔ̃ŋutsu ate ŋu awɔ be dzi nanɔ srɔ̃a dzɔm eye afea me nanye ‘gbɔɖemefe’ nɛ?
NYA SI BIBLIA GBLƆ TSO SRƆ̃ŊUTSU ƑE TANYENYE ŊU
Togbɔ be le Mawu ŋkume la, srɔ̃ŋutsu kple srɔ̃nyɔnu wosɔ hã la, Biblia gblɔ be ɖofe vovovoe le wo si le fomea me. Romatɔwo 7:2 gblɔ be nyɔnu si ɖe srɔ̃ la le “srɔ̃a fe se” te. Abe ale si ko woɖoa ame ɖe dɔ ɖe sia ɖe nu ene la, nenema kee Mawu tsɔ srɔ̃ŋutsu la ɖo tatɔe na srɔ̃a. (1 Korintotɔwo 11:3) Srɔ̃ŋutsua ye wòle na be wòaxɔ ŋgɔ le afea me.
Srɔ̃ŋutsuwo, aleke wòle be miawɔ ɖofe si Mawu de mia si la ŋu dɔe? Biblia gblɔ be: “Miyi edzi mialɔ̃ mia srɔ̃wo abe ale si ko Kristo la hã lɔ̃ hame la . . . ene.” (Efesotɔwo 5:25) Ɛ̃, togbɔ be Yesu Kristo meɖe srɔ̃ kpɔ o hã la, kpɔɖeŋu si wòɖo ɖi la ate ŋu akpe ɖe ŋuwò nàzu srɔ̃ŋutsu nyui. Na míakpɔ ale si wòate ŋu akpe ɖe ŋuwòe ɖa.
ALE SI YESU NƆ AGBEE LA NYE KPƆÐEŊU DEBLIBO NA SRƆ̃ŊUTSUWO
Yesu dina be yeafa akɔ na amewo eye yeana wofe agbawo nanɔ wodzoe. Yesu gblɔ na ame siwo wote ɖe anyi kple ame siwo fe kuxiwo zu agba le wo dzi la katã be: “Miva gbɔnye, . . . eye mana gbɔdzɔe mi.” (Mateo 11:28, 29) Zi geɖe la, ekpɔa amewo fe kuxiwo gbɔ na wo eye wòkpena ɖe wo ŋu be woate ɖe Yehowa ŋu. Eya ta mewɔ nuku o be amewo dina be yewoanɔ Yesu gbɔ, elabena woka ɖe edzi be ana agba nanɔ wodzoe na yewo!
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Di mɔ siwo dzi nàto aɖe srɔ̃wòa fe agbaawo dzi kpɔtɔ nɛ. Srɔ̃nyɔnu aɖewo sena le wo ɖokuiwo me abe Rosa ene; efa konyi be: “Amegbɔnɔvi gbɔlo koe menye na srɔ̃nye.” Gake to vovo na esia la, ŋutsu aɖe si ŋkɔe nye Kweku, si fe srɔ̃ɖeɖe me nyo la gblɔ be: “Zi geɖe la, mebiaa srɔ̃nye be nu kae mate ŋu awɔ atsɔ akpe asi ɖe eŋu hã. Esi melɔ̃e ta la, nye ŋutɔ metsona le ɖokuinye si kpea asi ɖe eŋu le afemedɔwo wɔwɔ me.”
Yesu bua ame ŋu eye wòsea veve ɖe ame nu hã. Nyɔnu dahe aɖe nɔ fu kpem le dɔléle vɔ̃ɖi aɖe si me fe 12 sɔŋ. Esi wòsee be Yesu le dɔ dam na amewo nukutɔe la, “enɔ gbɔgblɔm [na eɖokui] be: ‘Ne meka asi efe awudziwuiwo teti ŋu la, mahaya.’” Nyatefee wòto! Ete ɖe Yesu ŋu heka asi efe awutoga, eye wòhaya enumake. Togbɔ be ame siwo kpɔ etefe la dometɔ aɖewo fo nya ta be nyɔnua da se dzi hã la, Yesu ya de dzesii be nue te ɖe edzi vevie. * Eya ta egblɔ nɛ be: ‘Vinyenyɔnu, wò lãme nehaya tso dɔléle vɔ̃ɖi sia me.’ Menye ɖeko Yesu medo ŋukpee alo ka mo nɛ o, ke enyae hã be efe dɔlélea ye na wòwɔ nu nenema. Eto esia dzi ɖe ame si fomevi wònye la fia
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Ne lãme mele kɔkɔm na srɔ̃wò o la, wɔ nu ɖe eŋu ameŋububutɔe eye nàgbɔ dzi ɖi nɛ. Dze agbagba nàtsɔ ɖokuiwò aɖo etefe eye nàse nu si tae wòle nu wɔm le mɔ aɖe nu la gɔme. Le kpɔɖeŋu me, Ricardo gblɔ be: “Ne mede dzesii be srɔ̃nye le dziku dom kabakaba la, medzea agbagba etɔxɛe be magawɔ nu si agado vevesese nɛ o.”
Yesu ɖo dze kple efe nusrɔ̃lawo. Yesu ɖea nu me na efe nusrɔ̃lawo nyuie eye wòɖoa dze kpli wo faa. Egblɔ be: “Nu siwo katã mese tso Fofonye gbɔ la, mena mienya wo.” (Yohanes 15:15) Enye nyatefe be ɣeaɖewoɣi la, Yesu dina be ye ɖeɖe yeanɔ anyi ade ŋugble ahado gbe ɖa. Gake zi geɖe la, egblɔa efe dzimenyawo na efe nusrɔ̃lawo. Le zã si do ŋgɔ hafi woawui abe nu vlo wɔla ene me la, egblɔ na wo anukwaretɔe be yefe “luʋɔ le nu xam vevie” le fu siwo yeava kpe la ta. (Mateo 26:38) Ne Yesu xɔlɔ̃awo wɔ nu wòte ɖe edzi hã la, medzudzɔa nufofo na wo gbeɖe o.
Ale si srɔ̃ŋutsuwo ate ŋu asrɔ̃ Yesu fe kpɔɖeŋuae. Kɔ dzi me nàɖo dze kple srɔ̃wòa faa. Srɔ̃nyɔnu aɖe ate ŋu afa konyi be ye srɔ̃ ɖoa dze kple amewo faa le gbɔme, gake ezia ɖoɖoe le afe me. Gake to vovo na esia la, Ana ya gblɔ be ye srɔ̃ kɔa dzi me ɖoa dze kpli ye faa. Egblɔ kpee be: “Mekpɔe be elɔ̃m vevie, eye mía kplii dome le kplikplikpli.”
Mègagbe nufofo na srɔ̃wòa atsɔ anɔ to hem nɛ o. Nyɔnu aɖe gblɔ be: “Ne srɔ̃nye do dziku ɖe ŋunye la, mègafo nu nam o ŋkeke geɖe. Enana mebua fɔ ɖokuinye eye mesena le ɖokuinye be nyemeɖi naneke o.” Gake Edwin ya dzea agbagba srɔ̃a Yesu fe kpɔɖeŋua. Egblɔ be: “Ne srɔ̃nye do dziku nam la, nyemeɖenɛ fiana enumake o, ke boŋ media ɣeyiɣi si sɔ nyuie be míafo nu tso kuxia ŋu ahakpɔ egbɔ.”
Joy, si fe nya míegblɔ le gɔmedzedzea me la kpɔe be tso esime Yehowa Ðasefowo dze Biblia sɔsrɔ̃ gɔme kple ye srɔ̃ la, efe nɔnɔme trɔ. Joy gblɔ be: “Etrɔ ŋutɔ eye wòle agbagba dzem vevie be yeazu srɔ̃ŋutsu lɔ̃ame si srɔ̃a Yesu fe kpɔɖeŋu.” Biblia nusɔsrɔ̃ sia le vi ɖem na atsu kple asi miliɔn geɖe. Wò hã èdi be woasrɔ̃ Biblia kpli yea? Ne èdii la, ekema bia Yehowa Ðasefowo dometɔ ɖeka ne wòasrɔ̃ Biblia kpli wò, eye womaxɔ ga aɖeke le asiwò o.
^ mm. 10 Le Mose fe Sea nu la, nɔnɔme si me nyɔnu sia le la na eŋu mekɔ o, eye woabu ame sia ame si ŋu wòaka asii la ame makɔmakɔe.


text:
Ðe Yehowa Tsɔa Ðe Le Nusiwo Nèwɔna Mea?
Ðe Yehowa Tsɔa Ðe Le Nusiwo Nèwɔna Mea?
ALEKE nàɖo biabia ma ŋui? Ame geɖe agblɔ be: ‘Mexɔe se be Mawu de dzesi dɔ siwo amewo abe Mose, Gideon, kple Dawid ene wɔ, gake nyemeka ɖe edzi be etsɔa ɖe le nusi mewɔna me o. Nyemesɔ kple Mose, Gideon, alo Dawid o.’
Nyatefee wònye be ŋutsu wɔnutefe aɖewo siwo nɔ anyi le Biblia fe ɣeyiɣiwo me wɔ xɔsedɔ tɔxɛ aɖewo. ‘Woɖu fiaɖufewo dzi, womiã nu na dzatawo, wotsi dzo fe ŋusẽ nu, wosi le yi nu.’ (Hebritɔwo 11:33, 34) Ke hã ame bubuwo ɖe xɔse fia le mɔ si meɖe dzesi tututu o nu, eye Biblia ka ɖe edzi na mí be Mawu tsɔ ɖe le xɔsedɔ siwo woawo hã wowɔ me. Abe kpɔɖeŋu ene la, bu esiwo dze le Ŋɔŋlɔawo me ku ɖe alẽkplɔla, nyagblɔɖila, kple ahosi aɖe ŋu kpɔ.
Alẽkplɔla aɖe Tsɔ Vɔsa aɖe Na
Nukae nèɖo ŋkui le Abel, si nye Adam kple Xawa vi evelia ŋu? Àɖo ŋku edzi be eku xɔsetaku, si nye nane si fã hafi wòate ŋu adzɔ ɖe mía dometɔ aɖe dzi. Gake Mawu de dzesi Abel zi gbãtɔ le nu bubu aɖe ta.
Gbeɖeka Abel tia lã nyuitɔ kekeake le efe lãha dome eye wòtsɔe sa vɔ na Mawu. Woabu efe nunana nu tsɛ aɖee egbea, gake Yehowa kpɔe eye wòkpɔ ŋudzedze ɖe eŋu. Ke hã mese ɖe afima ko o. Ƒe akpe ene kloe megbe la, Yehowa fe gbɔgbɔ ʋã apostolo Paulo be wòŋlɔ nu tso eŋu le Hebritɔwo fe agbalẽa me. Togbɔ be fe geɖe va yi hã la, Mawu meŋlɔ vɔsasa tsɛ ma be o!—Hebritɔwo 6:10; 11:4.
Aleke Abel te ŋu wɔ nya vɔsa si tɔgbe wòatsɔ ana? Biblia megblɔe o, gake anye be ede ŋugble le nya la ŋu. Alẽkplɔlae wònye, eyata mewɔ nuku be etia lãwo le efe lãha la dome tsɔ na o. Gake de dzesii be etsɔ nyuitɔwo na—esiwo “dami.” (Mose I, 4:4) Ate ŋu anye hã be ede ŋugble le Yehowa fe nya si wògblɔ na da la le Eden-bɔa me ŋu si gblɔ be: “Made adikã mia kple nyɔnu la dome, wò dzidzime kple nyɔnu la fe dzidzime dome, eya la agbã ta na wò, eye wò la, àɖu afɔkpodzi nɛ.” (Mose I, 3:15; Nyaɖeɖefia 12:9) Togbɔ be Abel mese amesi “nyɔnu la” kple efe “dzidzime” nye gɔme o hã la, anya de dzesii be ‘afɔkpodzi ɖuɖu’ na nyɔnua fe dzidzime alɔ ʋukɔkɔɖi ɖe eme. Ðikekemanɔmee la, ade dzesii be naneke mate ŋu axɔ asi asɔ ɖe enu wu nuwɔwɔ aɖe si me agbe le o. Ke hã nu vevitɔ enye be vɔsa si wòtsɔ na nye esi sɔ tututu.
Abe Abel ene la, Kristotɔ siwo li egbea saa vɔ na Mawu. Menye lãhawo fe ŋgɔgbevie wotsɔ nana o, ke boŋ ‘kafukafuvɔsa si nye nuyi, siwo ʋua Mawu ŋkɔ me la, fe kutsetsee.’ (Hebritɔwo 13:15) Míetsɔ míafe nuyiwo ʋua eme ne míegblɔ míafe xɔse na ame bubuwo.
Ðe nàdi be yeatrɔ asi le wò vɔsaa ŋu wòanyo ɖe edzi wua? Ekema bu amesiwo le wò nutoa me fe hiahiã ŋu nyuie. Nukawo ŋue wotsia dzi ɖo? Nukae doa dzidzɔ na wo? Biblia fe gbedasi kae aʋã wo? Le gbefãɖeɣi ɖesiaɖe me la, dzro sasrãkpɔ siwo nèwɔ me kpɔ kple susu be nàte ŋu atrɔ asi le wò dɔwɔwɔ ŋu wòanyo ɖe edzi wu. Eye ne èle nu fom tso Yehowa ŋu la, gblɔe kple kakaɖedzi tso dzi blibo me. Wɔ wò vɔsa wòanye “kafukafuvɔsa” vavã.
Nyagblɔɖila aɖe Ðe Gbefã na Tomaɖolawo
Fifia bu nyagblɔɖila Henox ŋu kpɔ. Anye be eya ɖeka koe nɔ anyi ɣemaɣi abe Yehowa Mawu fe ɖasefo ene. Ðe nèle abe Henox ene, wònye wò ɖekae le Yehowa subɔm nutefewɔwɔtɔe le fomea mea? Wò ɖeka koe nye sukuvi le miafe sukuxɔ me alo wò ɖeka koe nye dɔwɔla le miafe dɔwɔfea si léa Biblia fe gɔmeɖosewo me ɖe asia? Ne wò ɖeka koe la, ànya nɔ go dom nyafoɖeamenuwo. Xɔlɔ̃wo, fometɔwo, sukuxɔmehatiwo, alo dɔwɔhatiwo afoe ɖe nuwò be nàda le Mawu fe sewo dzi. Woate ŋu agblɔ na wò be: “Ame aɖeke manya nusi nèwɔ la akpɔ gbeɖe o. Míagblɔe na ame aɖeke o.” Woate ŋu afoe ɖe nuwò agblɔ be enye movidzɔdzɔ be nànɔ dzi tsim ɖe Biblia fe agbenyuinɔnɔ fe dzidzenuwo ŋu kple susu be Mawu metsia dzi ɖe nusi nèwɔna ŋu o. Ne eva le dzi kum na wo be wò nukpɔsusu kple nuwɔnawo mele abe wo tɔ ene o la, woawɔ wofe ŋutete ɖesiaɖe be nàgbɔdzɔ.
Nyatefee, mele bɔbɔe be woanɔ te ɖe nyafoɖeamenu siawo nu o, gake menye nusi dzi womate ŋu aɖu o. Bu Henox, amesi nye dzidzime adrelia tso Adam dzi, ŋu kpɔ. (Yuda 14) Hafi wodzi Henox la, ame geɖewo fe dzitsinya ku atri xoxo. Wofe nufowo nye ŋukpenanyawo; wofe agbenɔnɔ ‘fafã.’ (Yuda 15) Wofe nuwɔna katã le abe alesi ame geɖewo wɔa nu egbea ene.
Aleke Henox te ŋu nɔ te ɖe enui? Nya sia fe ŋuɖoɖo le vevie na mí egbea. Togbɔ be anye Henox ɖeka koe nye amesi subɔa Yehowa le anyigba dzi ɣemaɣi hã la, le nyatefe me la, metsi akogo o. Henox zɔ kple Mawu.—Mose I, 5:22.
Mawu ŋu dzedzee nye nusi ŋu Henox fe susu nɔ le agbe me. Enya be zɔzɔ kple Mawu lɔ nu geɖe ɖe eme wu agbe dzadzɛ nɔnɔ ko. Yehowa di tso esi be wòaɖe gbefã. (Yuda 14, 15) Ehiã be woaxlɔ̃ nu ameawo be Mawu le wofe mawumavɔ̃mavɔ̃ nuwɔnawo tefe kpɔm. Henox yi dzi zɔ kple Mawu wu fe 300—si nye ɣeyiɣi si didi wu ɖesiaɖe si mía dometɔ ɖesiaɖe do dzi va se ɖo kpɔ. Eyi dzi zɔ kple Mawu vaseɖe gbesigbe wòku.—Mose I, 5:23, 24.
Abe Henox ene la, wode dɔ asi na míawo hã be míaɖe gbefã. (Mateo 24:14) Hekpe ɖe tso afeme yi afeme fe gbefãɖeɖe ŋu la, míedzea agbagba be míatsɔ nyanyuia ayi na fometɔwo, dɔwɔhatiwo, kple sukuxɔmehatiwo. Anɔ eme baa be míavɔ̃ ɣeaɖewoɣi be míafo nu dzidefotɔe. Kuxi siae ɖea fu na wòa? Dzi megaɖe le fowò o. Srɔ̃ Kristotɔ gbãtɔwo, eye nàdo gbe ɖa na Mawu be wòana dzinɔamefo wò. (Dɔwɔwɔwo 4:29) Mègaŋlɔ be gbeɖe o be zi alesi nènya le zɔzɔm kple Mawu ko la, meganye wò ɖekae o.
Ahosi aɖe Wɔ Amedzro
Bu ahosi aɖe si fe ŋkɔ womeyɔ o si xɔ yayra tefe eve le esi wòɖa nu tsɛ aɖe tsɔ wɔ amedzro ŋu kpɔ! Menye Israel-vie wònye o, ke boŋ enye du bubu me tɔ aɖe si nɔ anyi le fe alafa ewolia D.M.Ŋ. me le Zarpat-dua me. Esi wòkpɔtɔ vie ɣeyiɣi didi aɖe fe kuɖiɖi kple dɔwuame nu nava yi la, nu via aɖe koe kpɔtɔ ne ahosia fe nuɖuɖu navɔ. Nusi susɔ nɛ koe nye wɔ asiʋlo ɖeka kple ami si ade na nuɖaɖa zi ɖeka na eya ŋutɔ kple viaŋutsuvi.
Le ɣeyiɣi sia me la, amedzro aɖe va do. Mawu fe nyagblɔɖila Eliya ye, eye wòbia ahosia be wòana efe nuɖuɖu fe ɖe ye. Nuɖuɖu sue aɖe koe li si ade na ahosia kple viaŋutsuvia, eye le nyatefe me la, ɖeke megali wòatsɔ awɔ amedzro o. Gake Eliya ka ɖe edzi nɛ le Yehowa fe nya nu be ne wòna efe nuɖuɖua ɖe ye la, dɔ mawu woa kple viaŋutsuvia akpɔ o. Ebia xɔse be wòate ŋu aka ɖe edzi be Israel fe Mawu atsɔ ɖe le eme na eya du bubu me tɔ si nye ahosi. Ke hã exɔ Eliya dzi se eye Yehowa ɖo etefe nɛ. ‘Le nya si Yehowa gblɔ to nyagblɔɖila dzi nu la, wɔze la meɖi gbɔlo o, eye ami, si le goea me la, mevɔ o, vaseɖe esime Yehowa na tsi gadza ɖe anyigba la dzi.’ Nyɔnua kple via wokpɔ nu ɖu ɣeawokatãɣi vaseɖe esime kuɖiɖia nu va yi.—Fiawo I, 17:8-16.
Ke hã yayra bubu ganɔ ahosia lalam. Le nukunu ma fe dzɔdzɔ megbe sẽ la, via malɔ̃nugbɔa dze dɔ eye wòku. Esi nya la wɔ nublanui na Eliya la, efo koko na Yehowa be wòagbɔ agbe ɖevia. (Fiawo I, 17:17-24) Esia abia be nukunu aɖe si medzɔ kpɔ o nadzɔ. Nuŋlɔɖi aɖeke meli si fia be wofɔ ame aɖe ɖe tsitre do ŋgɔ na esia kpɔ o! Ðe Yehowa agakpɔ nublanui na ahosi sia si nye du bubu me tɔa? Ekpɔ nublanui nɛ. Yehowa do ŋusẽ Eliya be wògbɔ agbe ɖevia. Emegbe Yesu gblɔ le nyɔnu sia si nu wove ŋu be: ‘Ahosi geɖewo nɔ Israel, ke hã nyɔnu ahosi aɖe si le Zarpat le Zidon-nyigba dzi la gbɔe wodɔ Eliya ɖo.’—Luka 4:25, 26.
Egbea ganyawo fe nɔnɔme mele ke lim kura o, eye dukɔ deŋgɔwo gɔ̃ hã meto le eme o. Dɔwɔfe gã aɖewo ɖe asi le dɔwɔla siwo wɔ dɔ na wo nutefewɔwɔtɔe fe bla nanewo ŋu. Ne Kristotɔ va le vɔvɔ̃m be dɔ ava ge le ye si la, awɔ nɛ be yeazã ɣeyiɣi gbogbo aɖe anɔ dɔ wɔm kple susu be yefe dɔtɔwo nana yeatsi anyi. Esia wɔwɔ ate ŋu ana be magakpɔ ɣeyiɣi sɔgbɔ ade Kristotɔwo fe kpekpewo, akpɔ gome le gbeadzi subɔsubɔdɔa me, alo akpɔ efe fomea fe seselelãme kple gbɔgbɔmenuhiahiãwo gbɔ o. Ke hã ase le eɖokui me be ele be yeawɔ nusianu si yeate ŋui be dɔ ma nagage le ye si o.
Kristotɔ si ganyawo le fu ɖem na alea tɔ dzɔ be wòatsi dzi. Dɔkpɔkpɔ mele bɔbɔe le ŋkeke siawo me o. Menye ɖe mía dometɔ geɖe míele agbagba dzem be míazu kesinɔtɔwo o, ke boŋ abe Zarpat fe ahosia ene la, alesi míakpɔ agbemenuhiahiãwo gbɔ koe. Ke hã apostolo Paulo he míafe susu yi nya si Mawu gblɔ dzi be: “Nyemele asi ɖe ge le mia ŋu o, eye nyemele mia gblẽ ge ɖi akpɔ o.” Míate ŋu agblɔ kakaɖedzitɔe be: “Yehowa ye nye nye kpeɖeŋutɔ, nyemavɔ̃ o; nuka amegbetɔ awɔm ma?” (Hebritɔwo 13:5, 6) Paulo ɖo dzi ɖe ŋugbedodo sia ŋu bliboe le nɔnɔme ɖesiaɖe me, eye Yehowa kpɔ eta ɣeawokatãɣi. Mawu awɔ esia ke na mí ne míegbe nu le egbɔ o.
Awɔ na mí be míate ŋu awɔ nu ɖedzesi siwo gbɔgbɔmeme siwo nye Mose, Gideon, kple Dawid wɔ o, gake míate ŋu asrɔ̃ wofe xɔse. Eye míate ŋu aɖo ŋku Abel, Henox kple ahosi si tso Zarpat fe xɔsedɔ tsɛwo dzi. Yehowa tsɔa ɖe le xɔse fe nuwɔna ɖesiaɖe me—ne wole sue gɔ̃ hã. Ne sukuvi mawuvɔ̃la gbe atikevɔ̃ɖi si ehatiwo tsɔ le enam la xɔxɔ, ne dɔwɔla Kristotɔ aɖe gbe agbegbegblẽnɔnɔ fe nyafoɖeamenuwo le dɔwɔfe, alo ne Ðasefo tsitsi aɖe dea hamea fe kpekpewo togbɔ be ɖeɖiteameŋu kple lãmegbegblẽ ɖea fu nɛ hã la, Yehowa kpɔa wo katã. Eye wodoa dzidzɔ nɛ!—Lododowo 27:11.
Ðe Nètsɔa Ðe Le Nusiwo Ame Bubuwo Wɔna Mea?
Nyatefee, Yehowa tsɔa ɖe le nusiwo míewɔna me. Eyata abe Mawu srɔ̃lawo ene la, ele be míafe ŋku nanɔ ame bubuwo fe agbagbadzedzewo ŋu. (Efesotɔwo 5:1) Ðe manyo be nàlé ŋku ɖe kuxi siwo me hati Kristotɔwo tona be yewoava hamea fe kpekpewo, akpɔ gome le gbeadzisubɔsubɔdɔa me, kple nusi me wotona be woate ŋu awɔ wofe gbesiagbedɔwo gɔ̃ hã ŋu nyuie wu oa?
Ekema na hati Yehowa subɔlawo nanya be èkpɔa ŋudzedze ɖe wofe agbagbadzedzewo ŋu. Ado dzidzɔ na wo be èdea dzesi yewofe agbagbadzedzewo, eye wò ɖetsɔleme ana kakaɖedzi wo be Yehowa hã tsɔa ɖe le eme na yewo.


text:
Zangagbe 6 juillet
Nyɔnu ciwo yí dranɔ eŋɛnywi nyi ahwakɔn gangan ɖeka.—Eha. 68:11, NWT.
Edɔ ciwo pleŋ mìwo nɔvinyɔnuwo wakɔ le Yehowa sumɔsumɔdɔ lɔ mɛ na woje nɔ kanfukanfu. Edɔ ɖewo yí nyi exɔ cucu koɖo ebulele nɔ wo, kunuɖeɖe koɖo gbɛbɔbɔ ciwo yí donɔ egbe buwo koɖo lɔnlɔn faa dɔwawa le Betɛli dɔwaxuwo mɛ. Wogbedonɔ alɔ nɔviwo le jɔjɔmɛfɔkuwo mɛ, wonanɔ kpekpedonu le egbegɔnmɛɖexuwo yí gbenyi emɔɖetɔ koɖo eŋɛnywidratɔ ejugodutɔwo. Gbesɔ kpe niɔ, nɔvinyɔnuwo kpenɔdo wowo suwo nu yí wotɛnŋ sɔnɔ wowo gbanleamɛjiwo le hamɛ lɔ koɖo habɔbɔ lɔ mɛ. Nɔviŋsu cɛ ciwo yí le agbanleamɛji tɔxuwo dasun ji anyi “enunana [ciwo yí nyi] amɛwo” nɔ wowo shiwo dekpedo wowo nu o. (Efe. 4:8) Hamɛmɛshinshin nyaŋɖɛwo donɔ jeshi mɔ nɔvinyɔnuwo nyi “ahwakɔn gangan ɖeka” ciwo yí lɔn faa yí wanɔ dɔ yí gbedranɔ eŋɛnywi lɔ nywiɖe. Gbesɔ kpe niɔ, hamɛmɛshinshinwo donɔ jeshi mɔ nɔvinyɔnu shinshin egbejinɔtɔwo kpenɔdo nɔvinyɔnu jajɛ ciwo yí tokɔ cukaɖawo mɛ nu nywiɖe. (Titu 2:3-5) Kankandojitɔɔ, mìwo nɔvinyɔnuwo je nɔ kanfukanfu koɖo lɔnlɔn! w20.09 23-24 ¶13-14
Enukplakpla nyɔta 19: 4-10 juillet 2022
2 Lé enyɔ ciwo yí le Enyɔdasɛ wema mɛ kan eo do le egbɛ mɛɔ?


text:
Gbetakpɔxɔ Kple Nyɔ! Magazinewo
Àte ŋu awɔ míafe magazine siwo me nyawo wotu ɖe Biblia dzi la fe kɔpi le internet dzi le gbe alafa geɖe me, eye tokunɔgbewo hã le eme. Gbetakpɔxɔ la nɔa te ɖe Biblia me nyagblɔɖiwo dzi ɖea nu si xexemenudzɔdzɔwo fia la me na mí. Efaa akɔ na amewo kple Mawu fe Fiaɖufe ŋuti nya nyuia eye wòdea dzi fo na amewo be woaxɔ Yesu Kristo dzi se. Nyɔ! la fiaa ale si míate ŋu anɔ te ɖe kuxiwo nu egbeae la mí, eye wònana míekana ɖe ŋugbe si Wɔla la do ku ɖe xexe yeye si me ŋutifafa kple dedienɔnɔ anɔ le etsɔme ŋu la dzi.
Zi gbetiafe fe aɖakavia dzi ne nàtia gbe si nèdi, eye zi Dii dzi ne nàkpɔ magazine siwo le gbe ma me kple wofe fɔmat vovovo siwo li.


text: 8 Yehowa be: “Ɣemaɣi la, woaho Yuda-fiawo fe fuwo, efe amegãwo fe fuwo, nunɔlawo fe fuwo, nyagblɔɖilawo fe fuwo kple Yerusalem nɔlawo fe fuwo tso wofe yɔdowo me.2 Woasia wo ɖe ɣe, ɣleti kple dzifonu* siwo katã wolɔ̃, eye wosubɔ wo hedze wo yome, eye wobia nu wo se hede ta agu na wo nu.+ Womafo wo nu fu o, eye womaɖi wo hã o. Woazu abe aɖu ene le anyigba dzi.”+3 “Ƒome vɔ̃ɖi sia fe ame susɔe siwo kpɔtɔ le tefe siwo maka wo ahlẽ ɖo la, alɔ̃ ku wu agbe,” aʋakɔwo fe Yehowa ye gblɔe.4 “Gblɔ na wo be, ‘Ale Yehowa gblɔe nye esi:“Ðe woadze anyi, eye womagafɔ oa?Ne ame ɖeka trɔ tso efe mɔ dzi la, ɖe ame kemɛa hã matrɔ oa?5 Nu ka tae dukɔ sia, si nye Yerusalem, le nutefemawɔmawɔ dzi ɖaa?Woku ɖe amebeble ŋu goŋgoŋ;Wogbe be yewomatrɔ agbɔ o.+6 Mefu to anyi, nɔ to ɖom, gake wofe nufofo mele etefe o.Ame aɖeke meli, si trɔ dzi me tso efe nu vɔ̃ɖi wɔwɔ me hegblɔ be, ‘Nu kae nye esia mewɔ?’+ hã o.Ame sia ame le nu si wɔm ame akpa gãtɔ le la wɔm, abe sɔ si lũ ɖe aʋa me ene.7 Damixe le dzifo gɔ̃ hã nya efe azã;Akpakpa,* sagbadre kple tsãlɛ hã dzea si wofe gbɔgbɔɣi.*Ke nye dukɔ ya menya Yehowa fe ʋɔnudɔdrɔ̃ o.”’+8 ‘Aleke wɔ mianɔ gbɔgblɔm be, “Nunyalawo míenye, eye Yehowa fe se* la le mía gbɔ”?Evɔ le nyatefe me la, agbalẽfialawo* fe alakpanuŋlɔti+ trɔe wòzu aʋatso sɔŋ.9 Ŋukpe lé nunyalawo.+Ŋɔdzi lé wo, eye asi atu wo.Kpɔ ɖa! Yehowa fe nyae wogbe,Ekema nunya ka gɔ̃e le wo si?10 Eya ta matsɔ wo srɔ̃wo ana ŋutsu bubuwo,Kple wofe agblewo ana ame bubuwo;+Elabena wo katã wole viɖe foɖi yome tim, tso ɖeviwo dzi va se ɖe tsitsiawo dzi;+Tso nyagblɔɖilawo dzi va ɖo nunɔlawo dzi la, wo katã wole nu fitifiti wɔm.+11 Wole nye dukɔ la fe gbagbãfe* ɖɔm ɖo ɖewoɖewoe le gbɔgblɔm be,“Ŋutifafa li! Ŋutifafa li!”Evɔ ŋutifafa aɖeke meli hafi+ o.12 Ðe ŋunyɔnu si wowɔ la na ŋukpe lé woa?Ŋu mekpe wo kura o!Womenya ale si woana wofe mo natsi dãa gɔ̃ hã o!+Eya tae woatsi aʋatsilawo dome.Ne mehe to na wo la, woakli nu,’+ Yehowa ye gblɔe.13 Yehowa be, ‘Ne mefo wo nu fu la, maɖe wo ɖa keŋkeŋ.Waintsetse aɖeke manɔ wainka ŋu o, gbotsetse aɖeke manɔ gboti dzi o, eye aŋgbawo ayrɔ.Nu siwo mana wo la age le wo si.’”14 “Nu ka tae míegale anyinɔfe ko?Mifo takpli ne míage ɖe du sesẽawo+ me, ne míatsrɔ̃ ɖe afi ma.Elabena Yehowa mía Mawu la atsrɔ̃ mí,Etsɔ tsi si me aɖi le na mí be míano,+Elabena míewɔ nu vɔ̃ ɖe Yehowa ŋu.15 Míele mɔ kpɔm na ŋutifafa, ke nu nyui aɖeke meva o,Míele mɔ kpɔm na gbedada, ke kpɔ ɖa, ŋɔdzi li!+16 Wose efe sɔwo fe gbɔgbɔ fuxefuxe tso Dan.Efe sɔtsuwo fe xɔxlɔ̃ naAnyigba blibo la de asi ʋuʋu me.Wova eye woɖu anyigba la kple edzinuwo keŋkeŋ,Du la kple emenɔlawo siaa.”17 “Elabena kpɔ ɖa, mele dawo,Da vɔ̃ɖiwo dɔm ɖe mia dome, siwo ŋu gbesa meɖina o,Eye woaɖu mi,” Yehowa ye gblɔe.18 Naneke mate ŋu atsi nye nuxaxa nu o;Nye dzi dze dɔ.19 Nye dukɔ vinyɔnu fe ɣlidodo be woaxɔ na ye la ɖiTso anyigba didi aɖe dzi be:“Ðe Yehowa mele Zion oa?Alo ɖe efe fia mele eme oa?”“Nu ka tae wotsɔ wofe legbawo,Wofe dutamawu dzodzroawo do dziku nam?”20 “Nuŋeɣi va yi, eye dzomeŋɔli wu enu,Ke womexɔ na mí o!”21 Nye dukɔ vinyɔnu fe anyidzedze na megbã gudugudu;+Melé blanui.Dzidzi fom.22 Ðe balsam-mi* aɖeke mele Gilead oa?+Alo ɖe gbedala aɖeke mele afi ma oa?+Ekema nu ka tae nye dukɔ mehaya kpɔ o?+


text:
Èɖo Ŋku Wo Dzia?
Èɖo Ŋku Wo Dzia?
Ðe Gbetakpɔxɔ fe tata siwo do nyitsɔ laa xexlẽ do dzidzɔ na wòa? Ke kpɔe ɖa be yeate ŋu aɖo biabia siwo gbɔna ŋu hã:
• Akpa kae Germany Dziɖuɖu fe Dukplɔsetakpɔʋɔnudrɔ̃fe wɔ le aʋadziɖuɖu si subɔsubɔnyawo kpɔ le senyawo me?
Ʋɔnudrɔ̃fea te fli ɖe nyametsotso gbegblẽ si ʋɔnudrɔ̃fe aɖe wɔ tsɔ tsi tre ɖe Yehowa Ðasefowo kple wo dede agbalẽ me le se nu ŋu me. Wogblɔ le nyametsotso si na woɖu aʋa dzi me be subɔsubɔblɔɖe ɖe mɔ na ame be wòate ŋu ‘awɔ efe subɔsubɔdzixɔsewo dzi’ wu nusiwo Dziɖuɖua bia.—8/15, axa 8.
• Ɣeyiɣi didi kae Hiob fe fukpekpewo xɔ?
Hiob fe agbalẽa megblɔ be ekpe fu hena fe gbogbowo o. Hiob fe fukpekpea kple efe nutefewɔwɔ katã ate ŋu adzɔ le ɣleti ʋɛ aɖewo alo ɖewohĩ le ɣeyiɣi si made fe ɖeka o me.—8/15, axa 31.
• Nukatae míate ŋu aka ɖe edzi be menye nyakpakpameme aɖe koe Abosam nye o?
Yesu Kristo nya be Abosam li ŋutɔŋutɔ. Amesi li ŋutɔŋutɔe te Yesu kpɔ, ke menye nuvɔ̃ fe nɔnɔme aɖe si nɔ eme lae o. (Mateo 4:1-11; Yohanes 8:44; 14:30)—9/1, axa 5-6.
• Lododowo 10:15 gblɔ be: “Hotɔ fe kesinɔnuwo nye du sesẽ nɛ; ke hiãtɔ fe gbegblẽ enye efe ahedada.” Aleke nya sia nye nyatefee?
Kesinɔnu ate ŋu akpɔ ame ta le nudzɔɖeamedzi aɖewo me le agbe me abe alesi ko du sesẽ me nɔnɔ kpɔa emenɔlawo ta vaseɖe afi aɖee ene. Ke ahedada ate ŋu ahe afɔku vɛ le nuɖiɖeame aɖewo me.—9/15, axa 24.
• Gɔmesese ka nue “amewo de asi Yehowa fe ŋkɔyɔyɔ me” le Enos fe ŋkekeawo me? (Mose I, 4:26)
Wote Mawu ŋkɔ zazã tso amefomea fe ŋutinya fe gɔmedzedze ke; eyata nusi wɔm wonɔ le Enos fe ŋkekeawo me menye Yehowa fe ŋkɔa yɔyɔ le xɔse me o. Amewo anya tsɔ Yehowa fe ŋkɔ na wo ɖokui alo tsɔe na ame bubu siwo wòdze abe woawo dzie wotona subɔa Mawu ene.—9/15, axa 29.
• Nukae nya “amehehe” fia abe alesi wozãe le Biblia mee ene?
Nya la mefia ŋlɔmiwɔwɔ alo ŋutasesẽ le mɔ aɖeke nu o. (Lododowo 4:13; 22:15) Nusi Helagbe me nya si wozã na “amehehe” fia koŋ enye nufiame, nusɔsrɔ̃, ɖɔɖɔɖo, kple ɣeaɖewoɣi tohehe sesẽ si woana le lɔlɔ̃ me. Mɔ vevi siwo dzi dzilawo ate ŋu ato asrɔ̃ Yehowa dometɔ ɖekae nye agbagbadzedze be woaʋu dzeɖoɖo fe mɔwo ɖi na wo viwo. (Hebritɔwo 12:7-10)—10/1, axa 8, 10.
• Aleke egbegbe nyatefe Kristotɔwo ɖenɛ fiana be Mawu fe dziɖuɖu fe akpa dzie yewole?
Le Mawu fe Fiaɖufe taʋiʋli me la, Yehowa Ðasefowo mekpɔa gome le dunyahehe me alo daa megbe na aglãdzedze le dukɔ siwo me woɖo asi Ðasefoawo dzi le o. (Tito 3:1) Ke boŋ wodzea agbagba be yewoawɔ gbɔgbɔmedɔ si ŋu viɖe le, si sɔ kple nusi Yesu kple efe fe alafa gbãtɔ me nusrɔ̃lawo wɔ, eye wokua kutri be yewoakpe ɖe amewo ŋu be woasrɔ̃ Biblia fe agbenyuinɔnɔ siwo ŋu viɖe le abe nyatefetoto, agbedzadzɛnɔnɔ, kple dɔnyuiwɔwɔ ene.—10/15, axa 6.
• Aleke agbetsi le tsatsamee le Andes?
Yehowa Ðasefo siwo le afima le agbagba dzem be yewoatsɔ Biblia fe nyatefewo ayi na amewo, le afima nɔlawo degbe eve siwo nye Quechua kple Aymara me kura gɔ̃ hã. Ðasefoawo yia amesiwo le tɔdomekpo siwo le Titicaca-ta la dzi, tsɔ kpe ɖe amesiwo le tɔdomekpo siwo wotsɔ afla wɔ siwo “hona ɖe tsia ŋgɔ” ŋu la gbɔ.—10/15, axa 8-10.
• Nukae Mawu na mí be wòafia mɔ mí si woate ŋu atsɔ asɔ kple kɔmpiuta si fiaa mɔ yameʋuwoe?
Mawu tsɔ agbenyuinɔnɔ fe mɔfianu fe ŋutete, si nye agbenyuinɔnɔ fe seselelãme ememetɔ na amegbetɔwo. Esiae nye dzitsinya si le mía me wotsɔ dzi míi. (Romatɔwo 2:14, 15)—11/1, axa 3-4.
• Nukata asixɔxɔ gã le Yesu fe ku ŋu?
Esi ame deblibo Adam wɔ nuvɔ̃ la, ebu amegbetɔ fe agbe na eɖokui kple na efe dzidzimeviwo. (Romatɔwo 5:12) Yesu si nye ame deblibo tsɔ efe agbe sa vɔ, wònye tafe si ate ŋu ana amegbetɔ wɔnutefewo nakpɔ agbe mavɔ.—11/15, axa 5-6.
• Amekawoe nye Skitetɔ siwo woyɔ le Kolosetɔwo 3:11?
Skitetɔwo nye dukɔ tsatsala siwo ɖu Europa kple Asia dzi anɔ fe 700 va ɖo 300 D.M.Ŋ. Wonye sɔdola kple aʋawɔla bibiwo. Kolosetɔwo 3:11 mefia dukɔ aɖeke me tɔwo o, ke ame vɔ̃ɖi gblẽkuwo boŋ.—11/15, axa 24-5.
• Nukatae míate ŋu agblɔ be Sikasededea nye nufiafia si ŋu wòle be míalé fɔ ɖo ɣesiaɣi?
Yuda kple Buddha subɔsubɔ kpakple Hela xexemenunya katã ɖea agbenyuinɔnɔ ŋuti se sia gɔme ɖe mɔ vovovowo nu. Gake nusi Yesu gblɔ le Todzimawunyaa me la nye xexeame katã fe nufiafia si kpɔa ŋusẽ ɖe amewo fe agbe dzi le afisiafi le ɣeyiɣi ɖesiaɖe me. (Mateo 7:12)—12/1, axa 3.


text:
Ðe Wògblẽ Be Ame Naɖo Subɔsubɔha Bubu Mea?
Biblia Ƒe Nukpɔsusu
Ðe Wògblẽ Be Ame Naɖo Subɔsubɔha Bubu Mea?
Esime Avtar dze Biblia sɔsrɔ̃ gɔme la, efe fomea me tɔ siwo nye Sikh subɔsubɔha me tɔwo la do dziku. Egblɔ be: “Le mía de la, ne èdo le miafe subɔsubɔha me heɖo bubu me la, efia be etso kadodo ɖe sia ɖe kple nutoa me tɔwo. Ŋkɔ siwo míetsɔna gɔ̃ hã do fome kple subɔsubɔkɔnyinyiwo. Ne èɖo subɔsubɔha bubu me la, wobunɛ be ègbe miafe dekɔnuwo katã eye èdo vlo miafe fomea.”
GAKE Avtar va zu Yehowa Ðasefo mlɔeba. Ðe wògblẽ be wòado le wofe subɔsubɔhaa me ahaɖo ha bubu mea? Ðewohĩ wò hã èle nɔnɔme ma tɔgbi me tom. Ðewohĩ àkpɔe be miafe fomea me tɔwo subɔna le mɔ aɖe koŋ nu tso blema ke, si do fome kplikplikpli kple miafe dekɔnuwo eye mele be ame aɖeke nado le eme o.
Bubudede fometɔwo ŋu le vevie. Biblia gblɔ be: “Ðo to fofowò, si dzi wò.” (Lododowo 23:22) Gake ele vevie wu be míadi be míanya nyatefe si ku ɖe mía Wɔla la kple efe tameɖoɖowo ŋu. (Yesaya 55:6) Ðe esia anya wɔa? Ne nenemae la, ekema aleke gbegbee Wɔwòla nyanya le vevie na wò?
Nyatefe Si Ku Ðe Mawu Ŋu Didi
Subɔsubɔha siwo le xexea me fe nufiafiawo tsia tsitre ɖe wo nɔewo ŋu. Eme kɔ be nufiafia mawo katã mate ŋu anye nyatefe o. Esi wòle alea ta la, ame geɖewo anɔ anyi godoo, siwo ŋu Biblia gblɔ le be, “dzo le wo me ɖe Mawu ŋu; gake menye le sidzedze vavãtɔ nu o.” (Romatɔwo 10:2) Ke hã, abe ale si woŋlɔe ɖe 1 Timoteo 2:4 ene la, apostolo Paulo gblɔ be Mawu fe lɔlɔ̃nue wònye be ‘nyatefe fe sidzedze vavãtɔ la nasu ame fomeviwo katã si.’ Aleke woawɔ ake ɖe sidzedze vavãtɔ sia ŋu?
Kpɔ susu siwo ta wòle be nàku Biblia me la ɖa. Paulo si hã gbɔgbɔ ʋã wòŋlɔ Biblia la gblɔ be: “Ŋɔŋlɔ blibo la tso Mawu fe gbɔgbɔ me, eye wònyo na nufiafia.” (2 Timoteo 3:16) Le wò agbagbadzedze be nàke ɖe nyatefea ŋu me la, àte ŋu aku Biblia me akpɔe ɖa be kpeɖodzi siwo ŋu wofo nu tso le eme la nye nyatefe hã. Wò ŋutɔ dze agbagba nàkpɔ kakaɖedzi le nunya si ɖeke mesɔ kpli o si le emenyawo me la ŋu abe, ale si ŋutinya siwo le eme la nye nyatefee kple ale si emenyagblɔɖiwo va emee, ene.
Ne èxlẽ Biblia la, àkpɔe be megblɔ be subɔsubɔhawo katã nye mɔ ɖeka si kplɔa ame yia Mawu gbɔ o, ke boŋ egblɔ be míagaxɔ nya sia nya si míese la dzi se o, ke boŋ be “[míado] nya siwo tso gbɔgbɔ me la kpɔ, be Mawu gbɔe wotso hã.” (1 Yohanes 4:1) Le kpɔɖeŋu me, ele be nufiafia ɖe sia ɖe si tso Mawu gbɔ la nawɔ ɖeka kple amenyenye fe nɔnɔme si le esi, eye ele be wòawɔ ɖeka kple efe nɔnɔme vevitɔ si nye lɔlɔ̃ hã.—1 Yohanes 4:8.
Biblia ka ɖe edzi na mí be Mawu di be ‘míadze si ye nyuie.’ (Dɔwɔwɔwo 17:26, 27) Esi wònye be mía Wɔla la di be míadi nyatefea ta la, mate ŋu anye nu gbegblẽ be míawɔ ɖe nyatefenya siwo ŋu míeke ɖo la dzi o—ne esia abia be míaɖo subɔsubɔha bubu me gɔ̃ hã. Gake kuxi siwo esia ate ŋu ahe vɛ ya ɖe?
Dadasɔ Le Nutefewɔwɔ Na Ƒometɔwo Me
Ne amewo ɖe asi le wofe dzixɔse xoxowo ŋu la, woate ŋu atso nya me be yewomagakpɔ gome le subɔsubɔkɔnuwo alo ŋkekenyui aɖewo ɖuɖu me o. Eme kɔ fãa be, esia ate ŋu ana fometɔwo nado dziku vevie. Yesu hã kpɔ esia dze sii. Egblɔ na eyomedzelawo be: “Meva be made mama amewo dome: ŋutsu ɖe fofoa ŋu, vinyɔnu ɖe dadaa ŋu, eye srɔ̃nyɔnu ɖe lɔ̃xoa ŋu.” (Mateo 10:35) Ðe Yesu nɔ gbɔgblɔm be taɖodzinu si le Biblia fe nufiafiawo ŋue nye be wòahe masɔmasɔ si womate ŋu afo asa na o ade fometɔwo domea? Ao. Ðeko wòkpɔe do ŋgɔ gblɔ nu si ate ŋu adzɔ le dzɔdzɔme nu ne fometɔwo tsi tsitre ɖe wo dometɔ aɖe si tiae be yeaɖo subɔsubɔha bubu si to vovo na wo tɔ la me la ɖi.
Ðe wòle be woato mɔ sia mɔ dzi afo asa na masɔmasɔ si esia ate ŋu ahe va fomea mea? Biblia fia nu be ele be viwo naɖo to wo dzilawo eye srɔ̃nyɔnuwo nabɔbɔ ɖe wo srɔ̃ŋutsuwo te. (Efesotɔwo 5:22; 6:1) Ke hã, exlɔ̃ nu ame siwo lɔ̃ Mawu la be “[woaɖo] to Mawu abe dziɖula ene wu amewo.” (Dɔwɔwɔwo 5:29) Eya ta ɣeaɖewoɣi la, nutefewɔwɔ na Mawu abia be nàwɔ nyametsotso aɖewo siwo mado dzidzɔ na fometɔ aɖewo o.
Togbɔ be Biblia na vovototo si le nyatefenufiafiawo kple aʋatsonufiafiawo dome dze fãa hã la, Mawu ɖe mɔ na ame sia ame be eya ŋutɔ natia akpa si dzi wòanɔ. (5 Mose 30:19, 20) Mele be woazi ame aɖeke dzi be wòasubɔ le mɔ aɖe si eya ŋutɔ kpɔ be mesɔ o la nu o, alo woazi edzi be wòawɔ tiatia le subɔsubɔha si me wòanɔ kpakple efe fomea dome o. Ðe Biblia sɔsrɔ̃ dea mama fometɔwo domea? Ao. Le nyatefe me la, Biblia de dzi fo na srɔ̃ŋutsu kple srɔ̃nyɔnu siwo le subɔsubɔha vovovo me la be woayi edzi anɔ wo nɔewo gbɔ eye woagaklã o.—1 Korintotɔwo 7:12, 13.
Vɔvɔ̃dziɖuɖu
Ðewohĩ ànɔ vɔvɔ̃m na ale si miafe nutoa me tɔwo awɔ nui ne Yehowa Ðasefowo va le Biblia srɔ̃m kpli wò. Mariamma gblɔ be: “Nye fometɔwo tsi dzi vevie be nyemava kpɔ ŋutsu nyui si ate ŋu akpɔ dzinye aɖe o. Eya ta wotsi tsitre ɖe nye Biblia sɔsrɔ̃ ŋu.” Mariamma ɖo ŋu ɖe Yehowa Mawu ŋu heyi nusɔsrɔ̃a dzi. (Psalmo 37:3, 4) Wò hã àte ŋu awɔ nenema. Le esi nànɔ vɔvɔ̃m na nu si ava dzɔ tefe la, nɔ yayra siwo nàkpɔ la ŋu bum boŋ. Biblia me gbedeasia trɔa amewo fe agbenɔnɔ eye wònana wofe nɔnɔmewo ganyona ɖe edzi. Amewo va srɔ̃a ale si woaɖe ɖokuitɔmadimadi fe lɔlɔ̃ afia wofe fomea me tɔwo. Biblia ate ŋu akpe ɖe mía ŋu míaɖu nɔnɔme gbegblẽwo, abe dzugbewo zazã kple ŋutasesẽ le ame ŋu kpakple aha muamewo kple atike sesẽwo zazã ɖe mɔ gbegblẽ nu ene, dzi. (2 Korintotɔwo 7:1) Biblia dea nuwɔna nyuiwo, abe nutefewɔwɔ, anukwareɖiɖi kple dɔ sesẽ wɔwɔ ene, hã fe dzi fo. (Lododowo 31:10-31; Efesotɔwo 4:24, 28) Ðe manyo be nàgbɔ dzi ɖi asrɔ̃ Biblia ahakpɔ ale si wɔwɔ ɖe efe nufiafiawo dzi aɖe vi na wòe oa?—g09 07-E.
[Nɔnɔmetata si le axa 27]
ÈBU NYA SIA ŊU KPƆA?
▪ Nu ka tae wòle be wò ŋutɔ nàku subɔsubɔha si me nèle fe dzixɔsewo me ɖo?—Lododowo 23:23; 1 Timoteo 2:3, 4.
▪ Aleke nàwɔ ake ɖe nyatefenufiafiawo ŋu?—2 Timoteo 3:16; 1 Yohanes 4:1.
▪ Ðe wòle be nàdzudzɔ Biblia sɔsrɔ̃ ne wò fometɔwo tsi tsitre ɖe ŋuwòa?—Dɔwɔwɔwo 5:29.
[Nya si ɖe dzesi si le axa 27]
Biblia me gbedeasia trɔa amewo fe agbenɔnɔ wònyona ɖe edzi
[Nɔnɔmetata si le axa 27]
Mariamma kple srɔ̃a


text:
NYATI SI LE AKPAA DZI
Ne Afɔku Aɖe Dzɔ—Nu Siwo Míawɔ Be Míatsi Agbe
“Ya sesẽ si do tso nane si wó sesĩe me la tutum xlã ɖi kloe. Dzudzɔ to yatofe siwo le míafe ɔfis, si le dzifoxɔ kɔkɔ aɖe dzi la me ge ɖe ɔfis la me eye wòlé dzo vlavlavla.”—Joshua.
Anyigbaʋuʋu . . . ahom sesẽ fe tutu . . . ŋɔdzidonamelawo fe amedzidzedze . . . kple tudada amewo le sukukpodzi nye nudzɔdzɔ siwo ŋu nyadzɔdzɔgbalẽwo foa nu tsoe zi geɖe. Le nyatefe me la, nuxexlẽ tso afɔkuwo ŋu to vovo sãa na afɔku me toto ŋutɔŋutɔ. Nu kae wòle be nàwɔ hafi afɔku aɖe nadzɔ, le afɔkua dzɔɣi kple ne wòdzɔ vɔ megbe si awɔe be nàtsi agbe?
DZRA ÐO—HAFI AFƆKU AÐE NADZƆ!
AFƆKU ate ŋu adzɔ ɖe ame sia ame dzi. Eya ta dzadzraɖo do ŋgɔ le vevie be nàte ŋu atsi agbe. Ke aleke nàdzra ɖoe?
Dzra ɖo le susu me. Lɔ̃ ɖe edzi be afɔkuwo dzɔna eye be afɔku ate ŋu adzɔ ɖe wò kple wò ame veviwo dzi. Ne afɔku aɖe dzɔ vɔ hafi nèbe yeadzra ɖo la, ke etsi megbe akpa.
Ku nu me tso afɔku siwo ate ŋu adzɔ le mia gbɔ la ŋu. Nya tefe siwo amewo asi ayi ne afɔku dzɔ. Lé ŋku ɖe wò afea kple tefe si wòle ŋu be wotui nyuie, eye wòate ŋu anɔ te ɖe afɔkua nu hã. Ðe nu siwo ate ŋu ana dzo nadze afe la ɖa. De mɔ̃ siwo ana nànya be dzo dze afe la wò afea ŋu eye nànɔ kpe siwo le wo me la ɖɔlim edziedzi alo zi ɖeka ya teti fe sia fe.
Dzra nuhiahiã veviwo ɖo. Ate ŋu adzɔ be akaɖi, tsi kple ʋuwo manɔ anyi ne afɔku dzɔ o eye fonwo hã mawɔ dɔ o. Ne ʋu le asiwò la, dze agbagba nàna ami nanɔ eme wòaɖo afã ya teti, eye nàna nuɖuɖu, tsi kple akplo si me nuhiahiã veviwo le nanɔ mia si le afea me ɣesiaɣi.—Kpɔ aɖaka si nye “ Ðe Nu Siwo Nèhiã La Le Asiwòa?”
Kafodzesiwo. Na xɔ̃wò siwo le kpuife kple didife siaa fe kafodzesiwo nanɔ asiwò.
Wɔ ɖoɖo ɖe ale si miasii ŋu eye minɔ eme dzrom. Tefe si tsɔ kpuie wu si miasi ato le miafe afea me nenɔ nyanya na mi, eye nàfia viwòwo nu si woawɔ ne afɔku aɖe dzɔ le wofe suku. Afi si fomea akpe ta le ne afɔku dzɔ nenɔ nyanya na mi katã; ɖeka nate ɖe mia ŋu eye ɖeka nanɔ adzɔge, ate ŋu anye sukukpo aɖe dzi loo alo gbadzafe aɖe. Afɔkuŋutinunyalawo ɖo aɖaŋu be wò kple wò fomea minɔ zɔzɔm yi tefe siawo edziedzi.
Ðoe be yeakpe ɖe ame bubuwo ŋu, ame siawo dometɔ aɖewoe nye ame tsitsiwo kple dɔnɔwo.
WƆ NU KPATA—LE AFƆKUA DZƆƔI
Joshua si fe nya míegblɔ va yi gblɔ be: “Esi míafe ɔfis lé dzo la, vɔvɔ̃ meɖo ame akpa gãtɔ o, womewɔ nu kpata o. Wo dometɔ aɖewo tsi wofe kɔmpiutawo alo nɔ tsi kum ɖe wofe tsigowo me. Ŋutsu aɖe ya gblɔ be: ‘Ðewohĩ ele be míalala.’” Togbɔ be amewo metsi dzi o hãa, Joshua ya do ɣli be: “Ele be míadzo fifi laa!” Enumake efe dɔwɔhatiwo do kplɔe ɖo ɖi to atrakpuiawo dzi ɖo ta anyigba. “Joshua yi ɣlia dodo dzi be: “Ne ame aɖe dze anyi la milée wòafɔ, mí katã míaɖi dedie!”
Ne dzo dze afe. Bɔbɔ eye nàwɔ kaba ato mɔ si te ɖe ŋuwò ado go. Esesẽ be woakpɔ nu to dzudzɔ me, eye dzudzɔ si amewo gbɔnae nana wokuna. Gblẽ nunɔamesiwo ɖi nàdzo. Ne èdzo le tefea kaba la, ana nàtsi agbe.
Ne anyigba le ʋuʋum. Bè ɖe kplɔ̃ aɖe te alo ɖe gli aɖe xa. Nya be anyigbaʋuʋu suesuesuewo ate ŋu adzɔ akplɔe ɖo, eya ta do yi xexe enumake ne anya wɔ. Ate ŋu adzɔ be kpekpeɖeŋunadɔwɔlawo mava ɖo kaba o, eya ta ne àte ŋui la, dze agbagba nàkpe ɖe ame bubuwo ŋu.
Ne anyigba le ʋuʋum le atsiafu me. Ne atsiafutsia trɔ dzo enumake la, wɔ kaba nàyi tefe kɔkɔ si tsia maɖo o. Nya be tsi gbogbo aɖe kple futsotsoe gãwo atrɔ ava.
Ne ahom sesẽ aɖe le tutum. Yi tefe si woɖo ɖi be amewo nanɔ ne ahom tu la enumake.
Ne tsi ɖɔ. Mèganɔ xɔ siwo me tsi ɖɔ ɖo la me o. Ƒo asa na tsimezɔzɔ alo ʋukuku to tsi me. Afɔku si manya kpɔ bɔbɔe o ate ŋu anɔ tsi si le sisim me, esia fe ɖewoe nye nu gbagbã siwo tsia lɔ ɖe enu, do globowo kple do siwo me elektrik-kawo to le tome.
Ènyaa? Tsi si le sisim si fe goglome mede meta ɖeka o (0.6) la ate ŋu akɔ ʋu adzoe. Ame siwo kuna le tsiɖɔɖɔ me la dometɔ geɖe nyea ame siwo dzea agbagba be yewoaku ʋu to tsi siwo le sisim me.
Ne dumegãwo gblɔ be misi la, dzo enumake! Na xɔ̃wòwo nanya afi si nèle, ne menye nenema o la, woava de wofe agbe afɔku me anɔ diwòm.
Ènyaa? Le afɔkudzɔɣiwo la, nyatakakawo ɖoɖo ɖa to text message dzi ate ŋu anyo wu kafofo.
Ne dumegãwo de se be ame sia ame nenɔ efe me loo alo afi si wòle la, nɔ xɔ me. Ne edzɔ be aɖi xɔ yame le miafe nutoa me loo, nuklia-mɔ̃ aɖe wó loo alo ame aɖe wu aɖi ɖe yame tsɔ dze miafe nutoa dzi la, nɔ xɔ me, tu yatofewo, eye nàxe yatofe ɖe sia ɖe le ʋɔtruwo kple fesrewo ŋu. Se mia gbɔ nyadzɔdzɔwo le television alo radio dzi. Nɔ xɔ me va se ɖe esime dumegãwo gblɔ be afɔkua nu yi hafi nàdo go.
WƆ NU SIWO ANA NÀNƆ DEDIE—NE WÒDZƆ VƆ MEGBE!
Be nàfo asa na dɔlélewo kple afɔku bubuwo la, bu aɖaŋuɖoɖo siawo ŋu kpɔ:
Nɔ xɔ̃wòwo gbɔ ne anya wɔ, tsɔ wu be nànɔ afi si wosika ame gbogbowo ɖo.
Na afi si nèle la nanɔ dzadzɛ.
Zã ametakpɔnuwo ne èle gbeɖuɖɔwo lɔm. Ne anya wɔ la, do aŋesiwuiwo kple afɔkpa titri, ɖɔ xɔtulawo fe kuku eye nàtsɔ nu abla ŋɔti. Nɔ ŋudzɔ ɖe elektrik-kawo kple dzo siwo ate ŋu anɔ nu siwo fiã la me ŋu.
Yi dɔ siwo nèwɔna gbe sia gbe dzi abe ale si nèwɔnɛ ene, ne anya wɔ. Ele be viwòwo nakpɔe be wò susu dze akɔ anyi eye mɔkpɔkpɔ mebu ɖe wò o. Kpe ɖe viwòwo ŋu woawɔ wofe sukudɔdeasiwo, fe kpli wo eye miaxlẽ Biblia, ado gbe ɖa ɖekae. Mègana nyadzɔdzɔ siwo woanɔ gbɔgblɔm tso afɔkua ŋu naxɔ susu me na wò o, eye mèganɔ dziku ɖem ɖe fomea me tɔwo ŋu o. Lɔ̃ woakpe ɖe ŋuwò eye nàkpe ɖe amewo ŋu.
Nenɔ susu me na wò be afɔkuwo gblẽa nu. Dziɖuɖua kple kpekpeɖeŋunahabɔbɔwo fe taɖodzinue nye be woakpe ɖe amewo ŋu woatsi agbe menye be woaɖo wofe nu siwo katã gblẽ la tefe na wo o. Nu siwo ko míehiã be míanɔ agbee nye tsi nyui, nuɖuɖu, nudodowo kple mlɔfe.—1 Timoteo 6:7, 8.
Nyae be nu ate ɖe dziwò eye lɔ̃ woakpe ɖe ŋuwò. Zi geɖe la, esia dzɔna ne afɔkua nu yi vɔ. Dzesia fe ɖewoe nye dzodzodzoetsitsi, blanuiléle kple seselelãme fe tɔtrɔ kpata kpakple ale si wòsesẽna be woabu tame, awɔ dɔ alo adɔ alɔ̃. Ðo dze tso eŋu na xɔ̃wò siwo tsɔa ɖe le eme na wò.
Togbɔ be Joshua tsi agbe esi dzo dze afi si wòwɔa dɔ le hã, efe ame nyanyɛ geɖe ku. Kristotɔ hamemetsitsiwo kple tagbɔdɔdalawo kpe ɖe eŋu. Joshua gblɔ be: “Woka ɖe edzi nam be nye nuxaxaa ate ŋu akpe ɖe ŋunye be mahaya eye be enu ava yi. Le ɣleti ade megbe la, drɔ̃e baɖabaɖa siwo mekuna la dzi ɖe kpɔtɔ. Dzesia fe ɖewo ya nɔ anyi didi.”
Ne afɔku dzɔ la, enana mímebua nuwo ŋu nyuie o. Esia nana ame aɖewo bua fɔ Mawu. Abe Joshua enea, “ame geɖe sea veve ɖe ame siwo tsi afɔku aɖe me la ta.” Egblɔ be “Egawɔna nam kokoko be ɖe wòle be maxɔ ame geɖe ɖe agbe hafi. Nu si dzi mexɔ see nye be madidi o Mawu aɖɔ nu madzɔmadzɔ ɖe sia ɖe ɖo le anyigba dzi, eye esia faa akɔ nam. Gake fifia, medea asixɔxɔ agbe ŋu eye mewɔa nu sia nu si mate ŋui be makpɔ eta.”—Nyaɖeɖefia 21:4, 5. *
^ mm. 33 Àte ŋu axlẽ nu geɖe tso ŋugbe si Mawu do ku ɖe etsɔme ŋu kple nu si tae wòɖe mɔ ɖe fukpekpe ŋu le agbalẽ si nye Nu Kae Biblia Fia Mí? me. Àte ŋu awɔ efe kɔpi le www.jw.org/ee.


text:
Akantɔwo Ƒe Lododowo—Alesi Wowɔa Wo Ŋudɔe le Hadomegbenɔnɔ Me
Akantɔwo Ƒe Lododowo—Alesi Wowɔa Wo Ŋudɔe le Hadomegbenɔnɔ Me
ETSO NYƆ! ŊLƆLA SI LE GHANA GBƆ
NUKAE nye lododo? Nyagɔmeɖegbalẽ aɖe ɖe lododo gɔme be enye “nyagbɔgblɔ kpui siwo amewo gblɔna zi geɖe tsɔ xlɔ̃a nu ame alo foa nu tso agbe ŋu na ame.” Yorubatɔ siwo le Nigeria ɖea lododo gɔme le mɔ dodzidzɔname aɖe nu, eye wogblɔna be enye “sɔ si ate ŋu atsɔ ame kple du be woake ɖe nukpɔsusu vovovowo ŋu.”
Lododowo, alo abebubuwo fe vevienyenye dze le lododo sia si Akantɔ siwo le Ghana nya nyuie me be: “Vi nyanu loe wodona nɛ, wo megblɔa nya gbogbo nɛ o.” Nusi fiam wòle koe nye be mehiã be woagblɔ nya geɖe na nunyala hafi wòanya nusi wòle be wòawɔ o. Lododo si sɔ nana wobua tame henana wosea nu gɔme, eye wòte ŋu ʋãa ame be wòawɔ nusi sɔ.
Le Ghana la, wodoa lowo zi geɖe ŋutɔ le srɔ̃ɖefewo kple kutefewo eye wodzena le wofe hawo me. Wozãnɛ hã ne wodɔ ame aɖe ɖe dɔa aɖe gbe. Nyanuɖela alo amedɔdɔ wɔa lododowo ŋudɔ enuenu le aɖaŋu me.
Le Akantɔwo dome la, amesi bi ɖe lododo me nyuie la nye amesi si nunya le. Dzidzɔtɔe le Biblia me la wogblɔ be Fia Salomo—amesi xɔ ŋkɔ le efe nunya, nusɔsrɔ̃, kple aɖaŋudzedze me la—do lo 3,000 sɔŋ. Nyatefee, Mawue na woŋlɔ Biblia me lododowo eye wo me nyawo le etefe pɛpɛpɛ ɣesiaɣi, eye womele abe lododo siwo wotu ɖe amegbetɔwo fe nutefekpɔkpɔwo kple nugɔmesese dzi ene o. Aleke kee nunya anɔ amegbetɔwo fe lododowo me o, womate ŋu atsɔ wo asɔ kple esiwo le Biblia me o. Gake mina míadzro Akantɔwo fe lododo aɖewo me kpɔ.
Mawu Ŋuti Nukpɔsusu
Le Ghana la, lododowo ɖea Mawu fe anyinɔnɔ dzixɔxɔse fiana, eye esia dzena le Akantɔwo fe lododo geɖewo me. Mawu fe anyimanɔmanɔ ŋuti nukpɔsusuwo mele Akantɔwo fe nufiafiawo me o. Le kpɔɖeŋu me, lododo ɖeka aɖe gblɔ be: “Ame aɖeke mefia Mawu ɖevi o.” Mawu fe anyinɔnɔ dzena na ɖevi gɔ̃ hã nyuie. Wodoa lo sia tsɔ fiaa nusi ɖeviwo te ŋu nyana bɔbɔe le mɔfiame vi aɖe ko nanae me ŋu.
Akantɔwo fe lododo bubu aɖe gblɔ be: “Ne èsi le Mawu nu hã la, ete koe nègakpɔtɔ le.” Eyata ɖeko wònye ameɖokuifuflu be ame aɖe nate kpɔ aŋe aɖaba afu Mawu fe anyinɔnɔ dzi. Biblia gblɔ nya ma tɔgbe gbaɖegbe ke esi wògblɔ be Mawu fe “ŋkuwo le vɔ̃ kple nyui ŋu le afiawo katã.” (Lododowo 15:3) Mí katã míabu akɔnta na Ŋusẽkatãtɔ la.
Hadome Nyagbɔgblɔwo Kple Agbenɔnɔ Ŋuti Gɔmeɖosewo
Abe alesi lododowo le le dekɔnu bubuwo me ene la, Akantɔwo fe lododowo ɖea hadomegbenɔnɔ kple kɔnu geɖewo fiana. Le kpɔɖeŋu me, ŋusẽ si nyagbɔgblɔwo te ŋu kpɔna ɖe ame dzi dze le kpɔɖeŋu sia me: “Ne wò nu da la evɔ̃ɖi wu be nàkli afɔ.” Aɖe si womemlã nyuie o ate ŋu agblẽ nu geɖe eye wòate ŋu ahe ku gɔ̃ hã vɛ.—Lododowo 18:21.
Gake ne womlã aɖe nyuie la, ate ŋu anye avuléla ŋutɔŋutɔ, abe alesi wòdze le abebubu sia me ene be, “Aɖu mehea nya le aɖe ŋkume o.” Nusi fiam wole le afisiae nye be woate ŋu akpɔ nya si dzɔ ɖe ame eve dome gbɔ le tomefafa me—le kpɔɖeŋu me, le ŋutsu kple srɔ̃a dome—to egbɔkpɔkpɔ le ŋutifafa me me. Eye ne esia mekpɔ egbɔ o la, avuléla aɖe fe aɖe ŋudɔwɔwɔ nyuie ate ŋu akpɔ masɔmasɔa gbɔ.
Nunya si Le Eme
Woɖe nugɔmesese kple nuŋububu do ŋgɔ fe vevienyenye fia nyuie le lododo geɖewo me eye wohea susu yia nunya si le wo me dzi. Bometsila si wɔa nu gbodogbodo, si mebua efe nuwɔnawo me tsonuwo ŋu o ate ŋu asrɔ̃ nu tso abebubu sia me, “Ðe wokpɔa bebefe hafi nɔa fli yrum.”
Anyo be dzila si de dzesi nɔnɔme gbegblẽ aɖewo le via ŋu nawɔ ɖe lododo sia dzi be, “Ati si mie gbɔna ŋku tɔ ge na ame la, ɖe wohonɛ ɖa, womekpaa nu gbɔ nɛ o.” Ẽ, ele be woaxɔ nɔnɔme gbegblẽ ɖesiaɖe le ame si—alo woatsi enu le gɔmedzedzea me—hafi wòadze go azu kuxi ŋutɔŋutɔ.
Nya Siwo Hea Susu Yia Gɔmeɖosewo Kple Dekɔnuwo Dzi
Ɣeaɖewoɣi la, ehiã be woase dekɔnu aɖe gɔme hafi woate ŋu ase wofe lododowo gɔme. Le kpɔɖeŋu me, le Akantɔwo dome la, wobua miasi tsɔtsɔ fo nui le ame ŋkume, vevietɔ le ame tsitsiwo dome, be enye nɔnɔme gbegblẽ. Wohe susu yi agbenyuinɔnɔ fe gɔmeɖose dzi le lododo sia me be, “Wometsɔa miasi fiaa ame de o.” Ne míagblɔe bubui la, ele be ame nakpɔ ŋudzedze ɖe nusi nye etɔ, kple afisi wòtso ŋu.
Lododo aɖe si he susu yi alesi Akantɔwo ɖua nu le afemee dzi gblɔ be: “Vi si nya asikɔklɔe ɖua nu kple ame tsitsiwo.” Le nuɖuɣiwo la, wonana afea me tɔwo nɔa anyi le fufofowo me le wofe fexɔxɔwo nu. Gake woate ŋu ade bubu ɖevi, si léa be na eɖokui, vevietɔ dzadzɛnyenye kple agbenyuinɔnɔ gome be wòava ɖu nu kple fofoa kpakple ame tsitsi bubuwo le kplɔ̃ ŋu. Nusi fiam lododoa le enye be ame fe agbenyuinɔnɔ koŋue naa wodea bubu eŋu ke menye efe fexɔxɔ ye o.
Ðe nèle ŋugble dem le srɔ̃ɖeɖe ŋua? Ekema de ŋugble le Akantɔwo fe lododo sia ŋu kpɔ, “Srɔ̃ɖeɖe menye dehae wònye woaɖɔ akpɔ o.” Zi geɖe la, dehadzralawo ɖea mɔ na amesiwo di be yewoadzee la be woaɖɔe akpɔ gbã hafi atso nya me le agbɔsɔsɔ si nu wodi be woadze ŋu alo agbe edzedze gɔ̃ hã. Ke hã womate ŋu aɖɔ srɔ̃ɖeɖe kpɔ alea o. Lododo sia ɖo kpe srɔ̃ɖeɖe fe kadodo fe anyinɔnɔ ɖaa dzi eye wòtsi tre ɖe srɔ̃ɖeɖe dodo kpɔ fe nukpɔsusu ŋu.
Ŋkuléle Ðe Nu Ŋu Nyuie
Lododo gbogbo aɖewo ɖo kpe alesi Akantɔwo fe tɔgbuiwo lé ŋku ɖe amewo kple lãwo ŋu vevie dzi. Le kpɔɖeŋu me, ŋkuléle ɖe koklonɔ kple viawo ŋu nyuie na wodo lo sia be, “Koklovi si nɔa dada ŋue ɖua bɔ fe ata.” Egɔme ɖe? Ne ame aɖe ɖea eɖokui ɖe aga la, woŋlɔnɛ be bɔbɔe ne wole nu nyui aɖe mam.
Amesi léa ŋku ɖe akpɔkplɔ kuku ŋu la magbe nyagbɔgblɔ sia gɔmesese nyuie o be, “Ku megbe hafi wodzea si akpɔkplɔ fe didime.” Zi geɖe la wodoa lo sia ne ame aɖe kpɔ be yefe nu medzea ame ŋu o. Le nɔnɔme sia tɔgbe me la, amesi fe nu medzea ame ŋu o la dea dzi fo na eɖokui be ne yemegava li o la yefe anyimanɔmanɔ ana woakpɔ yefe vevienyenye adze sii kɔte.
Lododo Siwo Le “Kpɔɖeŋunuwo Me”
Togbɔ be ɖe wogbugbɔ gblɔa Akantɔwo fe lododowo na wofe megbeviwo tso dzidzime yi dzidzime hã la, wokpɔ wo dometɔ geɖewo ta le aɖaŋunuwɔwɔewo me. Aɖaŋunuwɔwɔe mawo tɔgbe dzena le atikpakpɛwo, atizɔtiwo, sikanudanuwo, kple avɔ siwo wolɔ̃na kple asi kpakple atsyã siwo wowɔna ɖe egbegbe vɔwo me me. Tsaɖila siwo ɖia tsa le Ghanatɔwo fe asinudɔdzraɖofewo ate ŋu akpɔ ŋutsu si le ati liam esime ŋutsu bubu le etutum fe kpɔɖeŋunuwo. Esia nye kpɔɖeŋu fe lododo si nye be, “Amesi lia ati wɔnu ŋue wokpena ɖo.” Nusi fiam wole la me kɔ fã be—ne èti taɖodzinu ɖɔʋuwo yome la, woana kpekpeɖeŋu wò.
Kutefewo dede koŋue ʋua mɔnukpɔkpɔ na nusi agbalẽŋlɔla aɖe yɔ be “avɔwo fe nufoɣi.” Vevesese fe nɔnɔme si me amesiame le ɣemaɣi bia be woade ŋugble le agbe me nudzɔdzɔwo ŋu. Eyatae kpɔɖeŋunu si wota ɖe kuvɔwo me gblɔa nya siwo me nunya detowo le. Le kpɔɖeŋu me, avɔ si me wota atrakpui ɖo hea susu yia lododo sia dzi be, “Menye ame ɖeka koe liaa ku fe atrakpui o.” * Esia ɖoa ŋku edzi na amesiame be wòabɔbɔ eɖokui ale be womaganɔ agbe abe ɖe womaku akpɔ gbeɖe ene o.—Nyagblɔla 7:2.
Le Akantɔwo dome la, fiawo fe amedɔdɔwo alo tsiamiwo bi nyuie ɖe lowo dodo me, eye woléna fiatikplɔ si tame kpɔɖeŋunu aɖe le, si tsi tre ɖi na dua fe gɔmeɖose malɔ̃nugbɔ aɖe, ɖe asi. Le kpɔɖeŋu me, nɔnɔmetata si me xe aɖe tsɔ fe lé da aɖe fe ta nye “kpɔɖeŋunu” na lododo si gblɔ be, “Ne ènya lé da fe ta ko la, efe akpa mamlɛwo zua ka ɖeɖe.” Nuka gblɔm wole? Kpɔ kuxiwo gbɔ bliboe—tso tagbɔ heyi.
Lododo Ŋudɔwɔwɔ Nyuie
Abe alesi wòle le kpɔɖeŋu bubu ɖesiaɖe ɖoɖo me ene la, ɣeyiɣi kple alesi wowɔa lododo aɖe ŋudɔ nɔa te ɖe nya si gblɔm wole la kple nyaselawo siaa dzi. Woate ŋu agblẽ nya si gblɔm wole fe nyonyo me ne womewɔ lododowo ŋudɔ nyuie o. Eye esi lododowo ŋudɔwɔwɔ nye nufofo nyuie fe akpa vevi aɖe le dekɔnu aɖewo me ta la, wo ŋudɔmawɔmawɔ nyuie ate ŋu ana amewo naɖe bubu le nufola ŋu.
Le Ghana la, wobua ame tsitsiwo be woawoe nye lododo fialawo kple wo takpɔlawo. Eyata zi geɖe la, wotsɔa nya sia dzea lododo gɔme be “Ame tsitsiwo gblɔna be . . .” Eye le afisi nufola aɖe le nu fom na nyasela siwo tsi wui kura le la, enye bubudedeameŋu be wòadze lododo gɔme be, “Mi ame tsitsiwoe gblɔna be . . .” Le bubudedeameŋu ta la, nufola si metsi o madi be yeawɔe wòadze abe yee le nunya fiam ame tsitsiwo le lododowo me ene o.
Nu Vevi aɖe Siwo Wòle Be Woade Dzesi
Lododo ate ŋu ado ŋgɔ na numeɖeɖe aɖe alo akplɔe ɖo. Azɔ hã woate ŋu adee numeɖeɖe aɖe me nunyatɔe si abia nugɔmesese deto hafi wòanya nusi ŋu wòku ɖo. Le kpɔɖeŋu me, le ɖokuibɔbɔla ŋutifafalɔ̃la gome la, Akantɔ ate ŋu agblɔ be: “Ne asiamasi ɖeɖee la, anye ne tu aɖeke maɖi le kɔfe sia me o.” Esia he susu yi lododo sia dzi be, “Ðe wònye abɔbɔ kple klo ko fe nyae la, anye ne tu aɖeke maɖi o.” Wobua lã evea siaa be wofa eye womedana o eyata womedia dzre o. Amesiwo si nɔnɔme siawo le naa ŋutifafa nɔa anyi.
Gake ne èdi be Akantɔ aɖe nado lo aɖewo na wò la, ɖewohĩ ɖeka koe nàse, “Ame nɔ ŋu mekua drɔ̃e o.” Ne míagblɔe bubui la, womate ŋu ado lo yakatsyɔ o abe alesi ame aɖe mate ŋu aku drɔ̃e ne ele ŋu o ene. Nɔnɔmewoe biana be woawɔ wo ŋudɔ.
[Etenuŋɔŋlɔ]
^ mm. 25 Enyo be míade dzesii be nutata sia le avɔ amadede vovovo me ke menye yibɔawo siwo wozãna le kutefewo koŋ ɖeɖeko mee wòle o.


text: 1 Le Yuda-fia Yehoyakim+ fe fiaɖuɖu fe fe etɔ̃lia me la, Babilon-fia Nebukadnezar va Yerusalem, eye wòɖe to ɖee.+2 Eye Yehowa tsɔ Yuda-fia Yehoyakim kple Mawu vavã la fe afe la me nu aɖewo de asi nɛ,+ ale be wòtsɔ wo yi efe mawu fe me* le Sinar-nyigba*+ dzi. Etsɔ nuawo de efe mawu fe kesinɔnudzraɖofe.+3 Eye fia la de se na eŋumewo fe tatɔ Aspenaz be wòakplɔ Israel-vi aɖewo hekpe ɖe fia fe dzidzimeviwo kple bubumewo fe vi aɖewo ŋu vɛ.+4 Woanye ɖekakpui* siwo nu mewɔ afi aɖeke na o, siwo dze ɖeka, wonyaa nu, sidzedze le wo si, wosea nu gɔme nyuie,+ eye woate ŋu asubɔ le fiasã me. Ame siawoe woafia Kaldeatɔwo fe nuŋɔŋlɔ kple gbegbɔgblɔe.5 Azɔ hã, fia la ɖoe be woana wofe gbe sia gbe nuɖuɖu wo tso fia la fe nuɖuɖu viviwo kple wain si wònona me. Woana hehe* wo fe etɔ̃, ale be le fe siawo fe nuwuwu la, woasubɔ fia la.6 Ke Yuda-toa me tɔ aɖewo le wo dome, woawoe nye Daniel,*+ Hananiya,* Misael* kple Azariya.*+7 Eye fiaŋumewo fe amegã la tsɔ ŋkɔ* na wo; Daniel tɔe nye Beltesazar,+ Hananiya tɔe nye Sadrak, Misael tɔe nye Mesak, eye Azariya tɔe nye Abednego.+8 Ke Daniel ɖoe le efe dzi me be yematsɔ fia fe nuɖuɖu viviwo kple wain si wònona la agblẽ kɔ ɖo na ye ɖokui o. Eya ta ebia fiaŋumewo fe amegã la be wòalɔ̃ ɖe edzi na ye, ale be yeagagblẽ kɔ ɖo na ye ɖokui o.9 Eye Mawu vavã la na fiaŋumewo fe amegã la ve Daniel nu* hekpɔ nublanui nɛ.+10 Gake fiaŋumewo fe amegã la gblɔ na Daniel be: “Mele vɔvɔ̃m na nye afetɔ fia, ame si ɖo miafe nuɖuɖu kple miafe nunono nam. Ke ne ekpɔ be miafe dzedzeme vloe wu ɖekakpui bubuawo tɔ ɖe? Esia ana madze agɔ le fia la dzi.”*11 Ke Daniel gblɔ na dzikpɔla si fiaŋumewo fe amegã la ɖo Daniel, Hananiya, Misael kple Azariya nu la be:12 “Meɖe kuku, do wò subɔviwo kpɔ ŋkeke ewo, ne woana amagbewo mí míaɖu kple tsi mí míano;13 emegbe nàtsɔ míafe dzedzeme asɔ kple ɖekakpui* siwo ɖua fia fe nuɖuɖu viviwo la fe dzedzeme, eye nàwɔ na wò subɔviwo ɖe nu si nàkpɔ la nu.”14 Eya ta elɔ̃ ɖe wofe biabia la dzi, eye wòdo wo kpɔ ŋkeke ewo.15 Le ŋkeke ewo megbe la, wofe dzedzeme nyo wu, eye wofe lãme wɔ nyuie* wu ɖekakpui* bubu siwo katã ɖua fia fe nuɖuɖu viviwo.16 Ale dzikpɔla la naa amagbe wo ɖe fia fe nuɖuɖu viviawo kple wain la tefe.17 Ke Mawu vavã la na sidzedze kple gɔmesese deto ɖekakpui* ene siawo le nuŋɔŋlɔ fomevi ɖe sia ɖe kple nunya gome; ke wona Daniel ya sea ŋutegawo kple drɔ̃ewo katã fomevi gɔme.+18 Esi ɣeyiɣi si fia la de se be woakplɔ wo vɛ de la,+ fiaŋumewo fe amegã la kplɔ wo va Nebukadnezar ŋkume.19 Esi fia la fo nu kpli wo la, womekpɔ ame aɖeke le wo katã dome, si de Daniel, Hananiya, Misael kple Azariya nu o;+ eye wosubɔ le fia la ŋkume.20 Nya sia nya si fia la bia wo le nunya kple gɔmesese gome la, ekpɔe be wofo akunyawɔla kple afakala+ siwo katã le efe fiaɖufe bliboa me la ta zi gbɔ zi ewo.21 Eye Daniel nɔ afi ma va se ɖe Fia Kores fe fe gbãtɔ me.+


text:
Yesu fe Ƒometɔwo—Amekawoe Wonye?
Yesu fe Ƒometɔwo—Amekawoe Wonye?
LE XEXEAME fe akpa geɖe la, ebɔ be nàkpɔ wɔna siwo me Yesu vidzĩe la le dadaa Maria kple Yosef si xɔe nyi la gbɔ wole be lém nɛ lɔlɔ̃tɔe le December me. Yesu dzidzi ŋu wɔna siawo doa dzidzɔ na amesiwo megblɔna be Kristotɔwoe yewonye o gɔ hã. Esi Yesu dzie wɔna siawo hea susu yinae ta la, nukae Ŋɔŋlɔawo gblɔ na mí le Yesu fe ŋutilãmefometɔwo ŋu?
Ƒome nyoameŋu aɖe mee wonyi Yesu le. Ðetugbi nɔafe aɖe si ŋkɔe nye Maria ye dzii, eye to esia mee wòva zu amegbetɔfomea me tɔ le. Biblia gblɔ be woto gbɔgbɔ kɔkɔe dzi trɔ efe agbe tso dzifo de Maria fe vidzidɔ me. (Luka 1:30-35) Hafi woado Yesu fe fufɔfɔ to nukumɔ dzi fe ŋugbe na Maria la, enɔ ŋugbedodo me kple ŋutsu aɖe si ŋkɔe nye Yosef, amesi ava xɔ Yesu anyi.
Le Yesu dzidzi megbe la, Yosef kple Maria dzi vi bubuwo, siwo nye Yesu dadaviwo. Ema dze fã le nya si Nazaretetɔwo bia le Yesu ŋu emegbe me be: “Nenem me sia la menye atikpala fe vie o ɖe? Alo menye ɖe woyɔa dadaa be: Maria, eye nɔviaŋutsuwo be: Yakobo, Yosef, Simon kple Yuda oa? Eye nɔvianyɔnuwo la menye wo katãe le mía dome o ɖe?” (Mateo 1:25; 13:55, 56; Marko 6:3) Míate ŋu afo nya ta tso nya sia me be Yesu fe fometɔ kplikplikpliwoe nye edzilawo, nɔviaŋutsu ene, kple nɔvianyɔnu eve ya teti.
Ke hã, ame aɖewo mexɔnɛ sena egbea be Yesu nɔviŋutsuwo kple nɔvinyɔnuwo nye Yosef kple Maria fe viwo o. Nukatae? New Catholic Encyclopedia la gblɔ be: “Tso esime woɖo Sɔlemeha anyi ko la, wofia nu amewo be ɖetugbi nɔafee Maria kpɔtɔ nye. Ne nyaa le alea la, ke womate ŋu ake ɖii o be Maria megadzi vi bubuwo o.” Numekugbalẽ ma ke gblɔ be woate ŋu azã nyagbe “nɔviŋutsu” kple “nɔvinyɔnu” na “ame aɖe alo ame aɖewo siwo wɔ ɖeka le subɔsubɔ alo le nu bubu aɖe me” alo woate ŋu azãe na fometɔwo, ɖewohĩ na tasivi-nyruiviwo.
Nenemae nya la le ŋutɔŋutɔa? Katolikotɔ mawunyaŋununyala aɖewo siwo melɔ̃ ɖe blemanufiafia la dzi o, gɔ̃ hã da asi ɖe nukpɔsusu si nye be ŋutilãmenɔviwo le Yesu si la dzi. John P. Meier, si nye Catholic Bible Association of America (Amerikatɔwo fe Katoliko Biblia Habɔbɔ) fe tatɔ tsã ŋlɔ be: “Le Nubabla Yeyea me la, ne wozã Helagbe me nya adelphos [nɔviŋutsu], menye le kpɔɖeŋumɔ nu alo le kpɔɖeŋunyagbɔgblɔ me o ke boŋ be woafia fomedodo si le ame aɖe kple ame bubu dome alo fomedodo aɖe si le se nu la, nusi wòfia koe nye tɔ ɖeka nɔ ɖeka alo dadavi alo fofoviwo eye megafiaa nu bubu aɖeke o.” * Ẽ, Ŋɔŋlɔawo ɖee fia be nɔviŋutsuwo kple nɔvinyɔnuwo le Yesu si amesiwo Yosef kple Maria dzi.
Nyanyuigbalẽawo fo nu tso Yesu fe fometɔ bubuwo ŋu, gake mina míahe susu yi Yesu fe fometɔ kplikplikpliwo dzi ahakpɔe ɖa be nukae míate ŋu asrɔ̃ tso wo gbɔ hã.
[Etenuŋɔŋlɔ]
^ mm. 6 “The Brothers and Sisters of Jesus in Ecumenical Perspective,” si J. P. Meier ŋlɔ, The Catholic Biblical Quarterly, January 1992, axa 21.


text: 3 Megblɔ be: “Mi Yakob fe tatɔwo,Kple mi Israel fe afe fe kplɔlawo, meɖe kuku, misee.+Menye miawoe wòle be mianya nu si le dzɔdzɔe oa?2 Ke mieléa fu nyui,+ eye mielɔ̃a vɔ̃;+Mievuvua ayi le amewo ŋuti, eye miefloa lã le wofe fuwo ŋu.+3 Mieɖua nye dukɔ fe lã hã,+Mievuvua ayi le wo ŋuti,Miegbãa wofe fuwo nyanyanya,+Abe nu si woɖa le ze* me ene, abe lãkɔ le nuɖaze me ene.4 Ɣemaɣi la, woayɔ Yehowa be wòaxɔ na yewo,Gake matɔ na wo o.Aɣla mo ɖe wo ɣemaɣi+Le wofe nuwɔna vɔ̃ɖiwo ta.+5 Ale Yehowa gblɔ ɖe nyagblɔɖila siwo kplɔa nye dukɔ tranae,+Ame siwo ne woɖo aɖu nane dzi la,*+ woɖea gbefã ‘Ŋutifafa!’+Ke ne ame aɖe mede naneke nu me na wo o la, ekema wohoa aʋa ɖe eŋu lae nye esi:6 ‘Zã gbɔna dodo ge na mi,+ ale be miagakpɔ ŋutega aɖeke o;+Viviti le dodo ge na mi, ale be miaka afa o.Ɣe aɖo to ɖe nyagblɔɖilawo,Eye ŋkeke ado viviti ɖe wo.+7 Ŋukpe alé ŋutegakpɔlawo,+Eye nukalawo fe mo atsi dãa.Wo katã woatsyɔ nu wofe nutage dzi,*Elabena ŋuɖoɖo aɖeke metso Mawu gbɔ o.’”8 Ke nye ya la, le Yehowa fe gbɔgbɔ ta, ŋusẽ,Nu dzɔdzɔe wɔwɔ kple ŋutete yɔ menye taŋ,Ne magblɔ Yakob fe aglãdzedze nɛ, eye maʋu go Israel fe nu vɔ̃ nɛ.9 Mi Yakob fe afe la fe tatɔwoKple mi Israel fe afe la fe kplɔlawo, meɖe kuku, misee,+Mi ame siwo tsri nya dzɔdzɔe, eye mieglɔ̃ nu siwo katã dzɔ,+10 Mi ame siwo tsɔ ʋukɔkɔɖi tsò Zion hetsɔ nu madzɔmadzɔ wɔwɔ tsò Yerusalem.+11 Efe kplɔlawo* drɔ̃a ʋɔnu le zãnuxɔxɔ ta,+Efe nunɔlawo fiaa nu le fetu ta,+Eye efe nyagblɔɖilawo gblɔa nya ɖi le ga* ta.+Evɔ woziɔna ɖe Yehowa ŋu* nɔa gbɔgblɔm be:“Ðe Yehowa mele mía dome oa?+Vɔ̃ aɖeke mava mía dzi o.”+12 Eya ta le miafe nuwɔnawo taWoaŋlɔ Zion abe agble ene,Yerusalem azu glikpo,+Eye gbedoxɔ la fe to azu togbɛ toave.+


text:
Yehowa Kunuɖetɔwo-Miwo Mìnyiɔ?
Mìnyi akɔta koɖo egbe vovovowo mɛ tɔwo. Mìva wa ɖeka, ɖo taɖojinu ɖeka yí le mì shi. Enu vevitɔ yí nyi mɔ, mìado bubu Yehowa, Bibla mɛ Mawu, mɛ ci yí wa enuwo pleŋ nu. Mìwakɔ enu ɖeshiaɖe mɔ mìato Yesu Kristo fɔ ji. Jijɔ yí enyinɔ nɔ mì nɔ woyɔ mì mɔ Kristotɔwo. Mìwo domɛtɔ ɖekaɖeka zannɔ gamɛ yí sɔ kpenɔdo amɛwo nu, nɔ woakpla nu so Bibla koɖo Mawu Fyɔɖuxu nu. Ci yí mì le Kunuɖekɔ, abi xokɔ nuxu so Yehowa Mawu koɖo yifyɔɖuxu nuɔ, wojeshi mì mɔ mìnyi Yehowa Kunuɖetɔwo.
Yi mìwo ’nyɔtakankandadoxu. Hlɛn Bibla le enyɔtakankandadoxu lɔ. Kplanu sugbɔ so mìwo ŋtɔwo koɖo mìwo jixɔsewo nu.


text: 17 Esi Abram xɔ fe blaasieke vɔ asieke la, Yehowa ɖe eɖokui fiae eye wògblɔ nɛ be: “Nyee nye Mawu Ŋusẽkatãtɔ la. Zɔ le ŋkunyeme, eye kpɔtsɔtsɔ* aɖeke meganɔ ŋuwò o.2 Mabla nu kpli wò,+ eye mana nàsɔ gbɔ agasɔ gbɔ ɖe edzi.”+3 Ale Abram tsyɔ mo anyi, eye Mawu gafo nu kplii be:4 “Ke nye la, kpɔ ɖa, mebla nu kpli wò+ be àva zu dukɔ geɖewo fofo.+5 Womagayɔ wò be Abram* azɔ o, ke boŋ Abraham* anye wò ŋkɔ, elabena mawɔ wò nàzu dukɔ geɖewo fofo.6 Mana nàdzi asɔ gbɔ agasɔ gbɔ ɖe edzi ava zu dukɔ geɖe, eye fiawo adzɔ tso mewò.+7 “Mawɔ nubabla si le nye kpli wò+ kpakple megbewòviwo dome la dzi le wofe dzidzimeawo katã me, nubabla mavɔe wòanye, be manye Mawu na wò kple megbewòviwo.8 Matsɔ anyigba si dzi nènye amedzro+ le, ɛ̃, Kanaan-nyigba blibo la katã ana wò kple megbewòviwo, ne wòanye mia tɔ ɖaa, eye manye wofe Mawu.”+9 Mawu gagblɔ na Abraham be: “Ke wò la, lé nye nubabla la me ɖe asi, wò ŋutɔ kple megbewòviwo siaa le wofe dzidzimeawo katã me.10 Esia anye nubabla si le nye kpli mi dome, si me wò kple megbewòviwo mialé ɖe asi: Miafe ŋutsuwo katã natso aʋa.+11 Woaɖe miafe aʋanuyiwo ɖa, ne wòanye nubabla si le nye kpli mi dome la fe dzesi.+12 Le miafe dzidzimewo katã me la, woatso aʋa na mia viŋutsu ɖe sia ɖe si xɔ ŋkeke enyi;+ eɖanye ame si wodzi le afea me alo ame si menye wò dzidzimevi o, si wofle kple ga le amedzro aɖe si.13 Ŋutsu siwo katã wodzi le afewò me kple ŋutsu siwo katã wofle kple wò ga la, natso aʋa;+ eye nubabla si fe dzesi le miafe ŋutilã ŋu la nanye nubabla mavɔ.14 Ne ŋutsu aɖe mena wotso aʋa nɛ o, mena woɖe efe aʋanuyi ɖa o la, woatsrɔ̃ ame* ma ɖa le efe dukɔ la dome. Etu nye nubabla la.”15 Mawu gagblɔ na Abraham be: “Mègayɔ srɔ̃wò Sarai*+ be Sarai azɔ o, elabena Sara* anye eŋkɔ.16 Mayrae, eye mana wòadzi ŋutsuvi na wò;+ ɛ̃, mayrae, eye wòazu dukɔ geɖewo dada; dukɔwo fe fiawo adzɔ tso eme.”17 Ale Abraham tsyɔ mo anyi, eye wòde asi nukoko me hegblɔ le efe dzi me+ be: “Ðe woadzi vi na ŋutsu si xɔ fe alafa ɖeka laa, eye ɖe Sara, nyɔnu si xɔ fe blaasieke la adzi vi nyatefea?”+18 Ale Abraham gblɔ na Mawu vavã la be: “Oo, yra Ismael wòatsi agbe nam ko!”+19 Eye Mawu ɖo eŋu be: “Nyatefee, srɔ̃wò Sara le ŋutsuvi dzi ge na wò godoo, eye nàna ŋkɔe be Isak.*+ Maɖo nye nubabla anyi kplii, si anye nubabla mavɔ na emegbeviwo.*+20 Ke mese nya si nègblɔ le Ismael ŋu la hã. Kpɔ ɖa, mayrae, mana wòadzi, eye mana wòasɔ gbɔ agasɔ gbɔ ɖe edzi. Adzi amegã wuieve, eye mana wòazu dukɔ gã aɖe.+21 Gake mabla nu kple Isak,+ si Sara adzi na wò le fe si gbɔna fe ɣealewoɣi.”+22 Esi Mawu gblɔ nya siawo na Abraham vɔ la, edzo le egbɔ yi dzi.23 Gbe ma gbe ke Abraham tso aʋa na via Ismael kple ame siwo katã wodzi le efe afe me, kpakple ame siwo katã wofle kple efe ga; wotso aʋa na ŋutsu siwo katã le efe afe me la abe ale si tututu Mawu gblɔ nɛ ene.+24 Abraham xɔ fe blaasieke vɔ asieke esime wòna wotso aʋa nɛ.+25 Eye via Ismael xɔ fe wuietɔ̃ esime wotso aʋa nɛ.+26 Gbe ma gbe ke Abraham na wotso aʋa na eya kple via Ismael.27 Ŋutsu siwo katã le efe afe me, ame siwo katã wodzi le afea me kple ame siwo katã wòfle kple ga le amedzrowo si la hã tso aʋa.


text:
Woxe adzɔ kple gaku si woɖe le tɔmelã fe nu me (24-27)
17 Le ŋkeke ade megbe la, Yesu kplɔ Petro, Yakobo kple nɔvia Yohanes kpe ɖe eɖokui ŋu, eye woawo ɖeɖe woyi to kɔkɔ aɖe dzi.+2 Eye efe dzedzeme trɔ le wo ŋkume, efe mo klẽ abe ɣe ene, eye efe awuwo fu tititi abe kekeli ene.+3 Eye kpɔ ɖa, Eliya kple Mose dze wokpɔ eye wole dze ɖom kplii.4 Eya ta Petro gblɔ na Yesu be: “Afetɔ, enyo na mí be míanɔ afi sia. Ne èlɔ̃ la, matu agbadɔ etɔ̃ ɖe afi sia, ɖeka na wò, ɖeka na Mose, eye ɖeka na Eliya.”5 Esi wògale nufofo dzi la, kpɔ ɖa, alilikpo keklẽ aɖe do vɔvɔli ɖe wo dzi, eye gbe aɖe ɖi tso alilikpoa me be: “Ame siae nye Vinye, si gbɔ nyemelɔ̃a nu le o, si fe nu dzea ŋunye.+ Miɖo toe.”+6 Esi nusrɔ̃lawo se nya sia la, wotsyɔ mo anyi, eye vɔvɔ̃ ɖo wo ŋutɔ.7 Eye Yesu te ɖe wo ŋu eye wòka asi wo ŋu gblɔ be: “Mifɔ. Migavɔ̃ o.”8 Esi wofɔ mo dzi la, womekpɔ ame aɖeke o, negbe Yesu ɖeka ko.9 Esi wole ɖiɖim tso toa dzi la, Yesu de se na wo be: “Migagblɔ ŋutega la na ame aɖeke o, va se ɖe esime wofɔ Amegbetɔvi la tso ame kukuwo dome hafi.”+10 Ke nusrɔ̃lawo biae be: “Ekema nu ka tae agbalẽfialawo gblɔna be ele be Eliya nava gbã?”+11 Eɖo eŋu be: “Vavãe, ele be Eliya nava, eye wòaɖɔ nuwo katã ɖo.+12 Ke mele egblɔm na mi be Eliya va xoxo, gake womedze sii o, eye wowɔ nu si dze wo ŋu la ɖe eŋu.+ Nenema kee Amegbetɔvi la hã akpe fu le wo si me.”+13 Ale nusrɔ̃lawo se egɔme be Yohanes Amenyrɔɖetsimela ŋu nya gblɔm wòle na yewo.14 Esi wogbɔna ameha la gbɔ la,+ ŋutsu aɖe te ɖe eŋu hedze klo ɖe eŋkume gblɔ be:15 “Afetɔ, kpɔ nublanui na vinyeŋutsuvi, elabena kpeŋuidɔ* le eŋu, eye dɔa nu sẽ. Edzea dzo me enuenu, eye wòdzea tsi me enuenu.+16 Mekplɔe va wò nusrɔ̃lawo gbɔ, ke womete ŋu da gbe le eŋu o.”17 Yesu ɖo eŋu be: “Oo, dzidzime maxɔse totro kpaɖikpaɖi,+ ɣeyiɣi didi kae manɔ mia gbɔ ase ɖo? Ɣeyiɣi didi kae mado dzi atsɔ miafe nuwɔnawo ase ɖo? Mikplɔe va gbɔnye afii.”18 Yesu blu ɖe gbɔgbɔ vɔ̃ la ta eye wòdo go le eme, ale ŋutsuvi la fe lãme sẽ enumake.+19 Eye nusrɔ̃lawo ɖeɖe va Yesu gbɔ va biae be: “Aleke wɔ míawo ya míete ŋu nyae do goe o?”20 Eɖo eŋu na wo be: “Le miafe xɔse ʋɛ la tae. Elabena vavã mele egblɔm na mi be: Ne xɔse le mia si de sinapi-ku* fe lolome nu la, ekema miagblɔ na to sia be: ‘Ho le afi sia nàyi aɖadze afi mɛ!’ eye wòaho ayi, eye naneke mate ŋu awu wɔwɔ na mi o.”+21 *——22 Esime Yesu kple efe nusrɔ̃lawo fo fu ɖe Galilea la, egblɔ na wo be: “Wole Amegbetɔvi la de ge asi na amewo,+23 eye woawui, ke woafɔe ɖe tsitre le ŋkeke etɔ̃a gbe.”+ Esia na woxa nu vevie.24 Esi wova ɖo Kapernaum la, ame siwo xɔa drakma eve* fe adzɔ le amewo si la te ɖe Petro ŋu hebiae be: “Ðe miafe nufiala ya medzɔa drakma eve la oa?”+25 Eɖo eŋu be: “Edzɔnɛ.” Ke esi wòge ɖe afea me la, Yesu do ŋgɔ biae be: “Simon, nu kae nèsusu? Ame kawo sie anyigbadzifiawo xɔa adzɔ alo nudzɔdzɔ le? Wo viwo si loo alo ame bubuwo sia?”26 Esi wòɖo eŋu be, “Le ame bubuwo si” la, Yesu gblɔ nɛ be: “Ekema mehiã be viwo naxe adzɔ o ɖe!27 Ke be míagaɖia wo nu o la,+ yi futa, nàda fu, eye lã gbãtɔ si nàɖe la, lée, eye ne èke efe nu me la, àkpɔ klosalogaku.* Tsɔe yi ɖana wo ɖe nye kpli wò nu.”


text:
24 Esi Babilon-fia Nebukadnezar* ɖe aboyo Yuda-fia Yekoniya,*+ si nye Yehoyakim+ vi kple Yuda-megãwo, aɖaŋudɔwɔlawo kpakple gbedewo* tso Yerusalem yi Babilon megbe la, Yehowa na mekpɔ gbotsetse kusi eve siwo wotsɔ da ɖe Yehowa fe gbedoxɔa ŋgɔ.+2 Gbotsetse nyuiwo le kusi ɖeka me, abe gbotsetse ŋgɔgbeawo ene; ke gbotsetse siwo le kusi evelia me ya gblẽ ŋutɔ, wogblẽ ale gbegbe be womele ɖuɖu me o.3 Eye Yehowa biam be: “Yeremiya, nu ka kpɔm nèle?” Meɖo eŋu be: “Gbotsetsewoe; gbotsetse nyuitɔawo nyo ŋutɔ, gake gbegblẽawo gblẽ ale gbegbe be womele ɖuɖu me o.”+4 Eye Yehowa fe gbe va nam be:5 “Ale Yehowa, Israel fe Mawu la, gblɔe nye esi: ‘Ale si gbotsetse nyui siawo le la, nenemae mabu Yuda fe aboyome siwo menya le tefe sia ɖo ɖe Kaldeatɔwo fe anyigba dzi lae.6 Nye ŋku anɔ wo ŋu hena wofe nyonyo, eye mana woagbugbɔ ava anyigba sia dzi.+ Matu wo, eye nyemagbã wo o, mado wo, eye nyemaho wo o.+7 Mana dzi wo, ne woatsɔ adze sim be nyee nye Yehowa.+ Woanye nye dukɔ, eye manye wofe Mawu,+ elabena woatrɔ ɖe ŋunye kple wofe dzi blibo.+8 “‘Ale Yehowa gblɔ le gbotsetse gbegblẽ siwo gblẽ ale gbegbe be womele ɖuɖu me o+ la ŋue nye esi: “Nenemae mabu Yuda-fia Zedekiya,+ efe amegãwo kple Yerusalem fe ame susɔe siwo kpɔtɔ ɖe anyigba sia dzi kple ame siwo le Egipte-nyigba dzi lae.+9 Mana vɔ̃ gã aɖe nadzɔ ɖe wo dzi eye woazu ŋɔdzinu na anyigbadzifiaɖufewo+ katã, woazu vlodonu kple lodonu, alɔmeɖenu kple ɖiŋudonu+ le tefe siwo katã maka wo ahlẽ ɖo.+10 Maɖo yi,+ dɔwuame kple dɔvɔ̃*+ ɖe wo ŋu, va se ɖe esime woatsrɔ̃ avɔ le anyigba si metsɔ na woawo kple wo tɔgbuiwo la dzi.”’”
Etenuŋɔŋlɔ
^ Egɔmeɖeɖe tẽe, “Nebukadrezar,” esia nye ŋkɔ Nebukadnezar ŋɔŋlɔ bubui.


text:
Ŋkuléle Ðe Xexea Me Ŋu
Ŋkuléle Ðe Xexea Me Ŋu
▪ Maria Cino, si nye Amerikatɔwo Ƒe Ʋuɖonyawo Dzikpɔla tefenɔla, gblɔ be: “Ahamumu atsɔ ku ʋui ye nye nu vlo wɔwɔ si hea afɔku vanɛ wu. Ame siwo katã ku le ʋufɔku me le United States, le fe 2005 me, la dometɔ 39 le alafa ɖe sia ɖe me tso aha muame zazã atsɔ ku ʋui gbɔ.—UNITED STATES ƲUÐONYAWO DZIKPƆDƆWƆƑE.
▪ Kilometa ɖeka togodoo ɖe sia ɖe le atsiafu dzi yɔ fũu kple gbeɖuɖɔ siwo nye aŋenu kakɛ 18,000 sɔŋ le míafe ɣeyiɣi siawo me.—DUKƆ ƑOƑUAWO ƑE NUTOMEDEDIENƆNƆ GBƆKPƆHA.
▪ “Dɔwɔla siwo le United States la zãa gafofo miliɔn 500 fe sia fe tsɔ nɔa kɔmpiuta dzi fefewo fem le dɔwɔɣi, si na dɔwɔfewo fe viɖe dɔlar biliɔn 10 sɔŋ ŋena ɖe eme.” Ɣeyiɣi si dɔwɔlaawo “zãna tsɔ nɔa woawo ŋutɔwo fe numekukuwo wɔm le Internet dzi” le dɔwɔɣi mekpe ɖe gafofo ma ŋu o.—DƆDZIKPƆNYAWO ƑE INTERNET DZI NYATAKAKADZRAÐOƑE.
Ŋutasesẽ Le Ðeviwo Ŋu
Xexea Me Ƒe Lãmesẽ Habɔbɔ ka nya ta be: “Ðevi geɖe bua ŋutasẽnuwɔna be enye agbemenudzɔdzɔ siwo yia edzi ɖaa, siwo tefe yewokpɔna gbe sia gbe la, dometɔ ɖeka.” Dukɔ Ƒofuawo Ƒe Dɔdzikpɔlagã gblɔ le nyitsɔ laa fe nyatakaka aɖe me be, “ale si amewuwu va bɔ wɔe be wowu ɖevi siwo ade 53,000 sɔŋ le xexea me godoo le fe 2002 me.” Tsɔ kpe ɖe eŋu la, wozia ɖevi miliɔn geɖewo dzi akpasesẽe be woawɔ dɔ sesẽ, awɔ gbolo, alo woakpɔ gome le amamaɖeɖenuwɔnawo me. Ðe woate ŋu axe mɔ ɖe vɔ̃ɖinyenyenuwɔna siawo nu hafia? Dukɔ Ƒofuawo Ƒe Dɔdzikpɔlagã fe nyatakakaa gblɔ be: “Nu siwo ate ŋu anye ametakpɔnu na ɖeviwo la dometɔ aɖewoe nye dzilawo fe beléle nyui, dzilawo kple wo viwo dome kadodo sẽŋuwo tutuɖo, kple hehenana ɖɔʋu si me ŋutasẽnuwɔna manɔ o.”
Xɔlɔ̃ Nyuiwo Kple Agbe Didi Nɔnɔ!
Agbalẽ aɖe si foa nu tso hadomelãmesẽnyawo ŋu ka nya ta be, ɖewohĩ xɔlɔ̃ nyui geɖewo fe ame si nɔnɔ te ŋu nana ame fe agbenɔɣi didina ɖe edzi. (Journal of Epidemiology and Community Health) Wowɔ numekuku aɖe le Australiatɔ 1,500 lɔfo, siwo xɔ fe 70 alo tsi wu nenema la dome, tsɔ lé ŋku ɖe ale si ame nɔewo dome fomedodo kpɔa ŋusẽ ɖe ame fe agbe didi nɔnɔ dzi le fe ewo mee la ŋu. Wokpɔe be, ame tsitsiwo fe kuku kabakaba dzi ɖe kpɔtɔ 22 le alafa me le ame siwo si xɔlɔ̃ nyui geɖewo le la dome wu ale si wòdzɔna le ame siwo si xɔlɔ̃ nyui ʋɛ aɖewo ko le la dome. Ame tsitsiwo fe xɔlɔ̃wɔwɔ kplikplikpli kpɔa ŋusẽ nyui ɖe wo dzi le nɔnɔme siawo abe “blanuiléle, kaka ɖe ame ɖokui dzi, asixɔxɔdede ame ɖokui ŋu, tenɔnɔ ɖe kuxiwo nu kple dzinɔamefo, alo ame ŋutɔ fe nyawo gbɔ kpɔkpɔ” ene me, abe ale si nyatakakaa gblɔe ene.
Britaintɔwo Nyi Fe
London fe nyadzɔdzɔgbalẽ aɖe ka nya ta be: “Ne woma ame siwo katã dzraa ga ɖo ɖe gadzraɖofe ɖe akpa etɔ̃ me la, akpa ɖeka kple edzivɔ ɖea ga le gadzraɖofea wu esi nu wodzra ɖo ɖi la, le ga geɖe wu xɔxɔ fe ɖoɖo si li nu, tsɔ kpɔa wofe hiahiãwo gbɔ enumake.” (The Daily Telegraph) Britaintɔ miliɔn 3 akpe 500 va le ga geɖe wu xɔxɔ fe ɖoɖo sia bum be “ehiã godoo” tsɔ wu be woawɔ eŋu dɔ ne nane hiã wo kpata ko, si wɔe be woxɔa ga atraɖii le gadzraɖofe wu esi wodzra ɖo ɖi la.” Keith Tondeur, si nye Gadodo Ŋuti Mɔfiafianaha fe amegã, da fɔbubua ɖe “kɔɖiɖi na ame fe dzodzro enumake fe nɔnɔme si va xɔ afe ɖe amefomea me la dzi.” Afetɔ Tondeur xlɔ̃ nu be: “Mía dometɔ miliɔn geɖe le ga geɖe akpa zãm wu esi le mía si, eye ale si woawɔ ga ŋu dɔ fe mɔfiame veviwo teti gɔ̃ hã si míenya o la fia be, mía dometɔ akpa gãtɔ menya fe si gbegbe me míele mía ɖokui fom ɖo o.”—g7/07.
Yameʋu Siwo Zɔa Zã Kple Xexea Me Ƒe Dzoxɔxɔ
Le Magazine si nye Scientific American fe nya nu la, dzudzɔ babla siwo yameʋuwo gblẽna ɖe wo tofewo le yame la le ŋusẽ kpɔm ɖe yamenutome fe dzoxɔxɔ dzi. Le ŋkeke me la, dzudzɔ babla siawo trɔa mɔ na dzoxɔxɔ si tsoa ɣea gbɔ la ɖona ɖe yame, eye esia wɔnɛ be anyigba fe yamenutome katã fana. Gake le zã me la, dzudzɔ siawo léa dzoxɔxɔ si tsoa anyigba dzi la ɖi. Nyatakakaa gblɔ be numekula siwo le England kpɔe be “yameʋuwo fe dzudzɔ babla siwo xɔa yame ne wole mɔ zɔm le fiẽ ga 6 kple ŋdi ga 6 dome gbɔe yame fe dzoxɔxɔ fe akpa 60 va ɖo 80 le alafa me tso, togbɔ be yameʋuwo dometɔ 1 le 4 me koe zɔa mɔ le ɣeyiɣi mawo me hã.”


text:
Nyatakakawo ɖee fia be ame manyamanya aɖe datu hewu fe 41 nyɔnu aɖe si ŋkɔe nye Rejoice Atta Yaw le Alavanyo Deme si le Hohoe Nutome.
Emekɔ ha be, ame bubu aɖe si nye fe 80 nyɔnu aɖea, xɔ tubi alebe wokɔe yi ɖe Margaret Marquart Hospital (dɔyɔfea) me le Kpando hena gbedada le eŋu.
Le ameyinugbea fe akpa dzia, dzesidewo ɖee fia be afenɔa trɔ va afe me tso agble le Adzoɖa, dzinu atɔa fe ŋkeke wuienea gbe. Ke kasia wòabe yeauu uɔtru age ɖe emea, tukpe lɔe xoxo alebe, wobu efe agbe.
Assembli-menɔla na akɔdafea, ɖee gblɔ be asrafowo kple kpovitɔwo fe habɔbɔ si woɖo anyi be woakpɔ dedienɔnɔnyawo dzi le Nkonya-Alavanyo nutowo mea, dze nugɔmekukuwo gɔme hena kekuku na nudzɔdzɔa.
Nutsotsowo fia be, togbɔ be habɔbɔ si ku ɖe dedienɔnɔnyawo ŋu le tome ha, denugbledi aɖewo koko kpɔtɔ gale nugbegblẽwo wɔm le golɔguiawo me.
Le Kɔsiɖa si vayi me koa, Dudɔwɔfe si Kpɔa Dukɔme fe Dedienɔnɔnyawo dzi trɔ asi le se yi ku ɖe gafofo si ŋu se ɖe mɔ le be, Nkonya-Alavanyo dumeviwo kpɔ mɔ anɔ ablɔdzi ŋu, si nye curfew, wòzu tso ŋdi ga ade yi fie ga ade.
Ke vɔvɔe nye be ku ɖe etsɔ nudzɔdzɔ sia ŋua, ɖewomahi dziɖuɖua agatrɔ susu ade se ɖe amewo fe ablɔdzinɔnɔ ŋu si asese wu esi le tome fifia.
Dzrehehe aɖe le Nkonya kple Alavanyo duwo dome anye fe nanewoe nye esi ku ɖe anyigbanyawo ŋu si wɔnɛ be zi geɖea, akpawo kple evea, wɔa avu kple wonɔewo si wɔe be sedede ɖe ablɔdzinɔnɔ vaɖo gafofo aɖe koa, ɖo tome kple susu be wòatsi nenem nuwɔnawo ŋu gake ɖeko wòle abe sea fe dɔwɔfe mevale dzedzem o ene.
Eŋlɔla: Bubune Bernice/voltaonlinegh.com